Bilakah Patut Buat Pemeriksaan Gigi Anak Kecil?

Nisa, si anak sulung sudah mula tumbuh gigi meskipun baru masuk 9 bulan. Satu pengalaman baru bagi saya dan suami. Patutlah dia sering menggigit semua benda yang dia jumpa, rupanya gusi gatal-gatal.
Meskipun teruja dengan perkembangan Nisa, tapi kami ada terfikir juga bila masa yang sesuai untuk bawa Nisa buat pemeriksaan gigi. Adakah tunggu sampai Nisa cukup setahun? Atau bila gigi susunya semua sudah ada? Atau jumpa dalam waktu yang terdekat? Atau tidak perlu kecuali Nisa ada masalah dengan giginya?

Foto Kredit: healthysmile.org.nz
Jadi, bilakah masa yang sesuai untuk membawa si kecil buat pemeriksaan gigi buat pertama kalinya?
Seeloknya sebelum anak mencapai usia setahun. Secara lebih tepat lagi, kebanyakan pendapat mengesyorkan anda membawa anak membuat pemeriksaan gigi dalam masa 6 bulan setelah gigi pertamanya tumbuh.

Namun, jika terdapat sebarang kemusykilan terhadap gigi bayi yang tidak tumbuh seperti biasa, lebih baik anda mendapatkan nasihat doktor gigi secepat mungkin.

Bagaimana jika gigi tumbuh awal?
Bawa anak buat pemeriksaan gigi dalam tempoh enam bulan selepas gigi pertama tumbuh. Lagi cepat lagi bagus. Jika ada sebarang masalah dengan gigi itu, dapatlah doktor dapat mengesan dengan awal.
Jika belum bersedia, pastikan anda memantau perkembangan pertumbuhan gigi bayi sebaik mungkin. Bayi yang menghisap susu formula adalah antara yang terdedah kepada kerosakan gigi apabila menyusu pada waktu malam.
Bagaimana memilih doktor gigi yang terbaik?
Anda bebas memilih sama ada mengguna perkhidmatan doktor gigi kerajaan ataupun swasta. Masing-masing mempunyai kemahiran tersendiri.
Selalunya, apabila anda membuat lawatan pemeriksaan perkembangan bayi di klinik kerajaan, doktor akan mengesyorkan tarikh yang sesuai untuknya membuat pemeriksaan gigi.
Foto Kredit: andersonsmile.com

Apakah persediaan yang perlu dibuat?
Buat persediaan jika anak meragam, menangis mahupun meraung apabila membuat pemeriksaan gigi. Jadikan perjumpaan pertama kali ini sebagai perjumpaan yang bersifat santai dan relaks.
Kebanyakan doktor gigi juga tidak akan memaksa bayi untuk membuka mulut. Mengikut pengalaman, ibu bapa juga boleh duduk bersama di atas kerusi bersama anak kecil untuk mengurangkan perasaan gementar si anak.
Selain itu, sekiranya anak anda telah cukup faham pertuturan yang mudah, eloklah mereka diberitahu berulang kali bahawa mereka akan dibawa ke klinik gigi. Apabila anda memberitahu mereka, dapatlah mereka membina persediaan mental. Ini penting supaya anak-anak ini tidak terlalu terkejut dan fobia untuk ke klinik gigi pada masa akan datang.
Perlukah adanya sesi ulangan?
Seperti orang dewasa, kanak-kanak perlu juga berjumpa doktor gigi setiap enam bulan. Namun, bergantung pada doktor. Ada yang tetapkan tiga bulan untuk membina hubungan dengan kanak-kanak.
Sementara itu, eloklah anda bertanyakan kepada doktor gigi mengenai cara-cara menjaga gigi anak kecil dengan selengkapnya. Ini kerana, ia agak berbeza dengan cara penjagaan gigi orang dewasa kerana mereka mempunyai diet dan aktiviti harian yang berbeza mengikut peringkat umur.
Contohnya, terdapat berus gigi yang direka khas seperti getah yang dipakai pada jari untuk memberus gigi bayi. Ia lebih sesuai digunakan untuk bayi berbanding berus gigi kanak-kanak.
Foto Kredit: aliexpress.com
Sebaiknya, buat pemeriksaan gigi seawal mungkin!
Bawa bayi dan anak kecil membuat pemeriksaan gigi seawal mungkin, sebaik sahaja gigi pertama mereka tumbuh kerana ia dapat mengelakkan masalah kerosakan gigi.
Dalam masa yang sama, ia juga membantu ibu bapa belajar penjagaan gigi yang betul untuk anak kecil.


Bilik Hampir Diceroboh Lelaki Tak Dikenali, Pengalaman Cemas Isteri Ketika Menginap Di Hotel

“Yeay! Ayah ada outstation, boleh tidur hotel!!”
Bila si suami ada kerja di luar, para isteri mesti ambil peluang bawa anak bersama mengikut si bapa menginap di hotel. Ini kerana, dalam masa yang sama, ia juga dapat ubah persekitaran anak-anak untuk dapatkan ‘exposure’ baru. Tapi, ayah ini kongsi pengalaman cemas isterinya ketika di dalam bilik hotel hampir diceroboh oleh seorang lelaki misteri baru-baru ini.

ISTERI & ANAK DI BILIK HOTEL

Seorang suami mula menyedari mesej dari isteri selepas 16 minit ketika sedang memberi ceramah. Isteri dan anaknya berada di hotel manakala beliau sedang bekerja di UTM.”Ada orang cuba masuk bilik.”
TIADA YANG LEBIH PENTING DARI KESELAMATAN KELUARGANYA

Beliau berjaya menghubungi isterinya dan telah diberitahu bahawa bilik hotel yang mereka diami hampir diceroboh oleh lelaki yang tidak dikenali. Tetapi, isteri menyuruh beliau menghabiskan masa berbaki 30 minit ceramah sebelum pulang ke hotel. Walaubagaimana pun, fikirannya risau memikirkan keselamatan keluarganya.

KUNCI BILIK DENGAN BETUL BILA DUDUK DI HOTEL

Pintu hotel itu berjaya dibuka tetapi tersekat kerana isterinya menggunakan selak di tepi pintu. Beliau juga pesan kepada semua supaya berhati-hati dan pintu sentiasa berkunci.
Sebaik tiba di hotel, beliau terus memeluk isterinya dan berasa sangat bersyukur kerana tiada apa-apa buruk yang berlaku kepada keluarganya.

*Sentiasa kunci pintu tak kira di mana kita berada okay? 🙂
Sumber: AimanPsikologi


NO ENTRY! Jangan Suka Hati Je Masuk Bilik Tidur Suami Isteri, Ada Banyak ‘Rahsia’

Sudah pasti ramai dalam kalangan kita yang mengalami situasi orang luar atau tetamu yang datang ke rumah suka ‘ceroboh’ masuk bilik tidur bukan? Kalau dah bilik tidur semasa bujang pun kita dah mengamuk, inikan pula bilik tidur suami isteri masih dicerobohi, makin mengamuklah kita!
Penting untuk anda tahu tentang adab yang dituntut khususnya dalam Islam bagi menjaga privasi dan aib setiap pasangan berkahwin apabila berkunjung ke rumah mereka.

Tak kisah sama ada anda merupakan mak ayah atau saudara dekat, isu suka-suka hati masuk ke ruang privasi ini harus dipelajari kerana di sinilah tersimpan banyak rahsia. Apakah rahsia tersebut?
NO ENTRY! BILIK TIDUR SUAMI ISTERI SIMPAN BANYAK RAHSIA!

Tahukah anda bahawa kamar tidur atau bilik tidur bagi pasangan suami isteri mempunyai banyak ‘rahsia’? Mungkin ramai khususnya yang belum berkahwin tidak tahu apakah rahsia tersebut tetapi inilah tempat paling sensitif untuk pasangan suami isteri.

Hal ini kerana, bilik tidur suami isteri merupakan tempat istirehat setelah penat seharian bekerja. Jadi, sangat penting supaya suasana bilik menjadi tempat yang aman dan selesa untuk melandaikan badan yang dah letih. Mesti tak nak serabut-serabut orang berkumpul dalam bilik pula kan?
Bukan itu sahaja, menurut Pakar Motivasi & Perunding Keluarga, Dato’ Dr Haji Fadzilah Kamsah turut berpesan bahawa bilik tidur merupakan kawasan larangan ‘NO ENTRY’ buat orang luar selain suami isteri tersebut. Di bilik inilah menjadi tempat pertemuan pasangan untuk solat jemaah, membaca Al-Quran, bersembang serta melakukan hubungan intim.
Penting juga bagi tetamu yang hadir ke rumah pasangan suami isteri ini untuk tidak menerjah bilik dengan sesuka hati. Eloklah menggunakan bilik lain yang ada dalam rumah tersebut dan sudah pasti, tuan rumah pun haruslah menyediakan kawasan lain untuk digunakan tetamu.
Hukum memasuki bilik tidur tuan rumah dengan sesuka hati adalah HARAM, malah turut diaplikasikan kepada ruang rumah lain yang digunakan tanpa meminta izin. Risau pula bila ada yang suka hati masuk ke bilik, dapat melihat segala pakaian milik isteri serta barang privasi yang digunakan sebagai suami isteri.
MACAM MANA NAK JAGA RUANGAN BILIK SUPAYA BERSIH DAN TENANG?

Terdapat beberapa perkara yang anda perlu beri perhatian supaya mempunyai bilik tidur yang bersih, tenang dan selesa. Bila buat tips ini barulah tempat tidur tersebut akan mewujudkan hubungan berkualiti bersama pasangan.
1. Pastikan tiada sampah bertebaran diatas lantai, sarang lelabah di siling.
2. Pastikan juga bilik tidur tidak berbau.
3. Boleh gunakan alat-alat aromaterapi untuk menyahkan bau yang kurang menyenangkan.
4. Di samping wangian lain, dicadangkan anda menggunakan bauan lavender untuk pewangi bilik.
5. Jangan biarkan kain baju bergayutan di dinding, belakang pintu bilik dan digantung merata-rata.
6. Susun dan lipat pakaian didalam almari dengan kemas.
7. Meja solek juga perlu kemas dan rapi.
8. Jangan biarkan meja solek berdebu dengan bedak.
9. Susun botol-botol kosmetik dengan kemas dan jangan biarkan botol-botol dan bekas kosmetik yang tidak digunakan berlonggok diatas meja.
10. Cermin meja solek perlulah dilap apabila perlu.
11. Bilik air di bilik tidur juga perlu dibersihkan selalu supaya bau yang kurang enak dibilik air tidak meresap masuk kebilik tidur.
12. Jika bilik tidur di hapkan dengan permaidani, sekurang-kurangnya seminggu sekali permaidani ini perlu diketuk di luar rumah untuk membuang debu yang terperangkap dan dijemur di panas matahari.
13. Sebaik-baiknya enam bulan sekali kedudukan perabut di dalam bilik ditukar.
14. Jika boleh semasa merancang membeli rumah, pastikan kedudukan ruang solat tidak mengadap pintu bilik air.
Banyak kelebihan bagi isteri jika perkara bilik tidur ini diberikan perhatian wajar. Antaranya, suami anda mungkin tidak pernah bersungut tentang kebersihan dan kerapian, tetapi semua ini disimpan di dalam hati suami yang mungkin malas untuk membuat teguran.
Jika bilik tidur sebagai tempat istirehat suami tetapi ada kalanya serupa sarang burung, maka berkemungkinan suami akan mencari bilik tidur yang lebih selesa di luar tanpa pengetahuan isteri. Aish risau!
Maka, berikan aroma dan aura yang menawan dan menyenangkan kerana ini mencerminkan keprihatinan isteri terhadap kebajikan suaminya.
Sumber: Arjuna, Asianparent


Bimbang Anda Mungkin Mangsa Kanser Seterusnya? Ini Antara Perkara Penting Anda Perlu Tahu

Umum sedia maklum kanser bukanlah satu penyakit yang mudah diubati. Jika merujuk doktor, mereka juga sukar menjanjikan peratus untuk pesakit kanser sembuh. Malah, ia mampu meragut nyawa sekiranya kanser sudah berada di tahap tertinggi.
Namun, pengesanan awal sangat membantu supaya saranan rawatan seterusnya dapat diberikan bagi mengelakkan ia merebak ke peringkat lebih serius.

Pertubuhan Kesihatan Sedunia (WHO) menunjukkan kanser sebagai punca kematian kedua paling tinggi di peringkat global.

Kajian Kementerian Kesihatan Malaysia juga menganggarkan kira-kira 100,000 rakyat Malaysia menderita akibat kanser setiap tahun. Ini bermakna, 1 daripada 4 rakyat Malaysia bakal menghidap kanser apabila menjengah usia 75 tahun.

Jika anda bimbang anda mungkin bakal menjadi mangsa kanser yang seterusnya, di bawah ini kami kongsikan beberapa perkara penting anda perlu tahu dari persediaan, rawatan dan sebagainya sekiranya suatu hari nanti anda disahkan menghidap kanser.

Terdapat pelbagai jenis kanser dan masing-masing menelan kos perubatan yang berbeza

Ya, betul. Banyak jenis kanser boleh ditemui di Malaysia, 5 antara yang paling popular adalah kanser nasopharynx, kanser payudara, kanser serviks, kanser usus dan kanser paru-paru. Masing-masing menelan belanja ribuan ringgit untuk sekali rawatan bahkan boleh mencecah jutaan ringgit untuk jumlah keseluruhan.
Memetik artikel bertajuk Is Your Medical InsurancePlan Sufficient For The Big C, kanser paru-paru dianggarkan menelan belanja sehingga RM56,000 secara keseluruhannya. Manakala, kanser usus memerlukan kos kira-kira RM121,000 untuk rawatan, ubatan dan sebagainya.
Paling membimbangkan, kos untuk rawatan dan ubatan kanser payudara adalah yang paling tertinggi antara 5 kanser popular di Malaysia setakat ini dan ia mencecah sehingga RM395,000!
Apa antara jenis rawatan yang ada?

Jika anda disahkan menghidap kanser, usah panik. Doktor pasti akan menerangkan kepada anda apa antara rawatan yang boleh dicadangkan supaya ia tidak terus merebak. Apa antara rawatan-rawatan yang ada?
Terapi radiasi
Dengan menggunakan radiasi tinggi, ia membantu dalam membunuh sel kanser dan mengecilkan tumor.
Immunotherapy
Dengan bantuan sel darah putih, organ dan tisu sistem limfa, ia membantu sistem imunisasi badan kita melawan kanser, jangkitan dan penyakit lain.
Pemindahan sel stem
Prosedur ini memulihkan sel stem yang membentuk darah dalam diri yang sudah musnah disebabkan oleh dos kemoterapi yang tinggi atau terapi radiasi yang digunakan untuk menyembuhkan sesetengah kanser.
Anda berkemungkinan bakal menghadapi krisis kewangan

Berkongsi pendapat, Ketua Pegawai Pelanggan & Pemasaran PAMB, Eric Wong berkata kebanyakan pesakit kanser mungkin akan menghadapi krisis kewangan selepas disahkan menghidap kanser.
Penyelidikan terhadap kesan kewangan dan kanser menunjukkan bahawa 50% daripada rakyat Malaysia berdepan kesukaran dalam kewangan pada tahun pertama selepas didiagnosis dengan kanser. Ini kerana, mereka terpaksa mengeluarkan lebih 30% isi rumah untuk rawatan kanser.
Keadaan ini memberi kesan yang mendalam kepada keluarga yang datang dari kelompok berpendapatan rendah dan sederhana.
Dapatkan PRUcancer X, perlindungan untuk memberi bantuan kewangan bagi penyakit kanser

Bagi melindungi pesakit dan keluarga daripada impak masalah kewangan akibat kanser, Prudential Assurance Malaysia Berhad (PAMB) memperkenalkan PRUcancer X yang merupakan satu penyelesaian yang boleh digunakan untuk membiayai kos rawatan yang tinggi dan juga menampung kehilangan sumber pendapatan pesakit kanser.
Dengan perlindungan sehingga RM2 juta, PRUcancer X memberi ketenangan minda kepada pelanggan dalam melalui tempoh sukar ini. Setakat ini, ia adalah produk insuran yang memberikan perlindungan tertinggi untuk penyakit kanser di pasaran.
Malah, paling melegakan, pelanggan PRUcancer X akan menerima bayaran penuh sejurus selepas didiagnosis dan disahkan menghidap kanser. Dengan manfaat yang dibayar, pesakit berpeluang mendapatkan penjagaan terbaik di Malaysia dan di luar negara.
Selain perlindungan sehingga RM2 juta, apa lagi antara ciri istimewa PRUcancer X?
Premium mampu milik
Ia memberikan ketenangan minda kepada individu dengan perlindungan premium dari serendah RM34 saja sebulan.
Perlindungan kanser di peringkat awal
PRUcancer X memberi sebahagian daripada jumlah perlindungan apabila didiagnosis dengan jenis-jenis kanser tertentu termasuklah Karsinoma in-situ.
Faedah ehsan
Jika berlaku kematian, pelan ini akan menyediakan satu faedah tetap untuk membantu keluarga dalam menguruskan perbelanjaan pengebumian.
Pendaftaran mudah
Ketika mendaftar, pelanggan hanya perlu menjawab 5 soalan penguderaitan yang khusus kepada risiko kanser sahaja.
Jom dapatkan perlindungan dari awal, layari laman web Prudential untuk maklumat lanjut mengenai PRUcancer X.


Bimbang Kos Sara Hidup Makin Tinggi? Ini 5 Cara Untuk Jimatkan Belanja Harian Anda & Keluarga

Umum mengetahui tekanan inflasi merupakan masalah yang kian serius bukan sahaja di Malaysia tetapi di seluruh dunia sekarang ini. Mesti ramai yang perasankan kebanyakan harga makanan dah mula naik, bahkan jauh berbeza dengan harga terdahulu.
Hal ini pastinya membimbangkan ramai orang kerana secara tidak lansung belanja harian akan lebih meningkat dan menjadi satu beban buat kita semua.

Jadi suka untuk kami ingatkan agar anda kawal perbelanjaan semampu boleh, kalau tak pasti macam mana nak jimat dan minimakan perbelanjaan itu, nah cuba je 5 tips yang kami senaraikan di bawah:

catat perbelanjaan keluarga secara harian

Salah satu sebab kenapa perbelanjaan bulanan jadi lebih dari sepatutnya adalah kerana tiada rekod perbelanjaan dari awal, yelah kadang-kadang tu dalam asyik membeli tak sedar sebenarnya dah terlebih belanja jadi dengan catat segala pembelian dapat memudahkan anda untuk lebih berhati-hati.
Tambah barang keperluan rumah bila ada promosi

Bila ada promosi istimewa untuk barang keperluan yang tahan lama seperti sabun pencuci, ubat gigi, syampu atau barang-barang seumpamanya, terus beli dalam kuantiti yang lebih. Cara ini sedikit-sebanyak akan membantu anda untuk lebih jimat belanja untuk beberapa bulan akan datang.
Padam lampu dan kipas

Padam lampu dan kipas dekat rumah itu bila tak digunakan. Lagi satu, jangan lupa cabut plug selepas cas handphone atau laptop. Benda ini nampak remeh tapi tak ramai orang buat tau, rugi sangat sebab sebenarnya ia membantu dalam menjimatkan penggunaan tenaga elektrik yang mana bakal mengurangkan kadar pengecasan bil di rumah anda.
Ubah gaya hidup

Kalau sebelum ini dah terbiasa membeli-belah baju baru setiap bulan, sekarang dah tiba masanya untuk latih diri agar lebih disiplin. Jangan biarkan kehendak anda memakan diri, jadikan aktiviti membeli-belah sebagai satu ganjaran yang hanya dilakukan dalam beberapa bulan sekali dan tetapkan bajet mengikut kemampuan agar tidak terlebih belanja.
Manfaatkan baucar dan kod promosi bila berbelanja atas talian

Belanja atas talian ini ada banyak faedahnya seperti jimat masa, petrol serta duit parking. Anda pun tak payah nak keluar rumah berpanas dan duduk dalam kereta lama-lama tinggal pilih barang yang anda perlu melalui handphone lepas itu tunggu je barang sampai ke depan rumah.
Jangan lupa juga untuk manfaatkan baucar atau kod promosi yang ditawarkan tau, dengan potongan harga ini boleh anda boleh jimat banyak!
Nak lagi jimat? Langgan je pandapro!

Sekarang anda boleh jimat sakan dengan hanya melanggan pakej pandapro! Paling best sekarang foodpanda juga tawarkan dua bulan langganan pandapro secara percuma dan ada baucar bernilai RM50 menanti 4 juta pengguna bertuah! Syoknya!
Antara kelebihan yang bakal anda nikmati dengan langganan pandapro adalah seperti di bawah:

Servis penghantaran foodpanda percuma sebanyak 12 kali.
Diskaun 20 peratus di lebih 20,000 restoran terpilih.
 Baucar diskaun 20 peratus untuk pandamart.
Diskaun sehingga 25 peratus jika makan di restoran (dine-in) (tawaran khas untuk pelanggan pandapro sahaja).

Paling penting harga pakej langganan pandapro adalah sangat berpatutan, dengan hanya RM8.90 korang akan dapat nikmati pelbagai kelebihan!
Harga langganan:

Satu (1) bulan @ RM8.90, jimat sehingga 70 peratus.
Enam (6) bulan @ RM6.90/bulan, jimat sehingga 77 peratus.
12 bulan @ RM4.90/bulan, jimat sehingga 84 peratus.

Sekiranya anda berminat untuk tahu dengan lebih lanjut mengenai tawaran hebat ini, anda boleh muat turun turun aplikasi foodpanda di Apple App Store, Google Play Store dan Huawei App Gallery atau layari laman web rasmi mereka di SINI.


Binatang Apa Yang Berwarna ‘Pink’ Ini? Sungguh, Salah Satu Keajaiban Alam Ciptaan Allah.

Indah ciptaan Allah

Sebenarnya, haiwan ini adalah lintah. Ya, sejenis lintah yang hanya terdapat di Mount Kaputar National Park, New South Wales, Australia.

Bukan sekadar pandang dengan mata, pandanglah dengan hati. Ucapkan Subhanallah dan ingat kekuasaan Allah yang boleh mencipta apa sahaja.
Sumber: SMH


Bincang Topik Hangat Semasa, Webinar Kool FM 2021 Kembali Secara ‘Virtual’

Bila tengah memandu, pastinya radio menjadi teman sepanjang perjalanan bukan? Kadang-kadang terdapat satu segmen perbincangan yang ada di radio, menarik perhatian pendengar terutama sekali apabila ada topik yang hangat. Selaras dengan sambutan yang menggalakkan daripada pendengar Kool FM terhadap Webinar Kool edisi 2020, Kool FM mengambil kesempatan ini untuk meneruskan Webinar Kool bagi edisi 2021 dengan kaedah penstriman langsung.
WEBINAR KOOL DILANGSUNGKAN SETIAP BULAN DENGAN TOPIK MENARIK

Webinar Kool akan dilangsungkan pada hari Khamis lepas, 11 Februari 2021 dengan membawakan topik berkaitan perceraian telah mendapat sambutan yang menggalakkan daripada orang ramai. Bersama panel-panel jemputan yang hebat antaranya Nurul Wahab Depp, Syarifah Aleya dan ramai lagi pakar yang berkaitan dengan topik perceraian ini.
Webinar Kool kali ini akan dilangsungkan setiap bulan dan webinar seterusnya akan dijalankan pada 25 Februari, 11 dan 25 Mac serta 15 April 2021. Membawakan pelbagai topik menarik antaranya Home schooling, perihal susu anak-anak, permasalahan kewangan dan banyak lagi. Panel-panel jemputan yang akan turut menjayakan Webinar kali ini antaranya Datin Lisa Surihani, Dato’ Fazley Yaacob, Dynaz Mokhtar dan ramai lagi panel profesional yang lain.

Bercakap mengenai penganjuran Webinar Kool pada tahun ini, Shah Hayatudin, Ketua Audiens Melayu, Kool FM berkata:

“Kool FM gembira untuk membawakan pelbagai perbincangan berkenaan isu semasa yang sedang berlaku dalam komuniti kita. Mengikuti perkembangan terkini, Kool FM akan lebih berupaya untuk mendekati pendengar dalam perjalanan hidup mereka. Topik yang dibawa juga berkaitan dengan kehidupan seharian masyarakat juga.”
Melalui Webinar Kool, walaupun terdapat penyertaan selebriti, mereka juga tetap akan membicarakan topik-topik yang relevan dalam kehidupan seharian. Oleh itu, semua pihak akan mendapat ilmu dan manfaat bersama daripada topik yang dibincangkan. Bukan itu sahaja,  Kool FM telah merancang pelbagai topik untuk dibincangkan sepanjang 2021 ini, jadi jangan lepaskan peluang untuk menyaksikan Webinar Kool ini.

Penyertaan Webinar Kool kali ini masih menggunakan mekanisma yang sama iaitu pendengar perlu mengikuti, memberikan tanda suka pada Facebook Kool FM dan ianya adalah terbuka kepada sesiapa sahaja yang ingin menyertainya. Penonton yang bertuah juga bakal memenangi wang tunai sepanjang Webinar Kool ini berlangsung.
Untuk menyertai komuniti dan mengikuti perkembangan terkini Kool FM, boleh ikuti di media sosial rasmi: Facebook : Kool FM | Instagram : @koolfmmy | Twitter : @koolfmmy | YouTube : Kool TV


“Bingitnya Dengar Suara Anak Bising”- Ini Sebabnya Si Isteri Perlukan ‘Time Off’ Dari Suami

“Adoi, pening lah kepala kadang-kadang nak hadap anak-anak buat bising dekat rumah. Nak kemas rumah lagi…”
Memang sudah menjadi adat buat si ibu untuk berhadapan dengan situasi dimana anak-anak membuat bising, menyelerakkan rumah dan bermain tanpa henti. Kadang-kadang sampai pening kepala dengan baru balik kerja nak berehat tapi nak kena kemas rumah lagi. Si ibu perlukan time off juga!

TIME OFF BUAT ISTERI
Ada satu hari tu, tak tahu kenapa tiba-tiba otak rasa tepu sungguh. Bila anak-anak menjerit bergaduh & kemudian masing-masing menangis membuatkan terasa begitu bingit mencucuk kepala & serabut sungguh. Saya cuba untuk calm down dengan istighfar & kawal pernafasan, tapi akhirnya terasa semakin teruk.
INNER PEACE SEDANG KACAU BILAU.
http://www.mix97.com/

Astaghfirullah. Ya Allah… rasa nak lari. Nak lari kejap dari keserabutan ni. Akhirnya, terus mesej suami. “Abang, boleh tak harini lepas maghrib, nak minta izin keluar sekejap. Time-off. Alone.” Mulanya suami ralat juga sebab isterinya ini rabun & ada T-junction yang menjadi lokasi banyak kemalangan. Ditawarkan untuk belanja makan, bawa jalan-jalan untuk menceriakan hati isteri. Namun, hari itu, si isteri ini tak rasa tertawan dengan pelawaan itu.

“Okay, tak apalah. Pergilah. Tapi drive jangan ikut jalan yang tu. Ikut jalan lagi satu. Drive safe. Nanti abang jagakan anak-anak,” Akhirnya suami yang baik hati mengalah.

Alhamdulillah, pulang ke rumah, suami menunaikan janjinya. Suami take over everything. Disuruh isteri bersiap. Dalam anak-anak leka dengan abinya, saya terus menyusup keluar bagaikan The Flash. Start enjin kereta, drive slowly. Terasa senyap sahaja dunia. Terus buka radio.
Dapat dengar butir di radio tanpa celahan suara jeritan anak-anak yang bergaduh. Dapat ikut sama menyanyi lagu nasyid di radio yang kebetulan pernah dulu dihafal liriknya. Dapat sight-seeing tanpa hati berdebar risaukan keselamatan anak-anak semasa memandu. MasyaAllah…… macam nak berair mata. Preciousnya detik itu. Bersyukurnya rasa. Rasa lega seperti melepaskan satu beban berat dari atas kepala.
KADANG-KADANG KITA PERLU JUGA ESCAPISM

Bukan kita tak dapat terima kenyataan yang kita sekarang bergelar ibu & isteri yang akan menyerahkan seluruh masa, tenaga & hidup untuk anak-anak & suami. Tetapi kadangkala, kita memang perlu sangat ‘escapism’ dari perkara rutin, jerit pekik, gaduh anak-anak yang sedang melasak.
Alhamdulillah selepas uruskan urusan pengeposan barang customer (yang selalu diselesaikan oleh suami), saya kembali ke rumah dengan perasaan yang lebih stabil. Buka pintu rumah & dengar suara anak-anak meminta perhatian abi yang berada di dapur, subhanallah, rasa sungguh rindu & sayang. Emosi berubah terus 360 darjah berbanding sebelum keluar tadi. Saya ke dapur dengan senyuman. Suami juga tersenyum bila melihat saya nampak ceria. Saya peluk suami yang sedang memasak sambil sebelah tangan mendukung Insyirah & ucapkan terima kasih.
“Dah okay dah? Happy tak?” Tanya suami dengan prihatin.
hizonscatering.com
Alhamdulillah, 20 minit yang berharga. Ibu-ibu yang duduk di rumah, kalau kita dah rasa tak tertanggung, berbincanglah, mintalah time-off sekejap dari suami. Percayalah…. insyaAllah kita akan rasa lebih baik. Jagalah ‘inner peace’ kita. Kalau kita dah start asyik nak marah anak. Dah tak boleh nak senyum. Mula rasa nak memukul anak bila anak menangis, minta dilayan… itu tandanya inner peace kita dah kacau bilau. Bahaya.. bahaya..
JANGAN RASA RENDAH DIRI MINTA TIME OFF DENGAN SUAMI
www.thebump.com
Anak-anak perlukan ibu yang stabil emosi & bahagia untuk mereka membina bahagia mereka juga. Jangan rasa rendah diri jika minta time-off dari suami, jangan bandingkan diri kita dengan orang yang kadang kata mereka tak perlukan me-time, mereka memang taknak berpisah dengan anak-anak. Jangan… kita bukannya sedang bertanding siapa supermom & siapa tidak. After all, we are just a human. Kalau kita tak tahan, kita rehat. Jujurlah dengan diri sendiri, untuk jaga kestabilan & kebahagiaan ‘inner peace’ kita.
Para suami pula, beralahlah dengan isteri. Kasihanilah isterimu. Mereka tak minta banyak pun. Kadang cuma minta 5 minit untuk mereka mandi & menguruskan diri tanpa gangguan si kecil yang tak mahu berenggang sepanjang hari. Malam nanti apabila kalian sedap berdengkur pun isteri kalian tak nyenyak tidur bangun menyusukan anak-anak selang sejam, selama bertahun-tahun.
http://www.syahirahvaliant.com/
Jangan pula dikatakan isteri itu mengada-ngada. Jangan pula dikeji hina seolah isteri yang duduk di rumah itu tiada sumbangan apa-apa. Isteri itu cuma meminta pertolongan agar ‘taufan’ dalam dirinya dapat diredakan. Bantulah mereka wahai lelaki yang budiman!
Kadang ada suami approve time-off sampai berjam, tetapi si isteri ni sebenarnya kalau dapat 15-20 minit keluar ke stesen minyak atau kedai eco RM2.12 pun dah rasa gembira ya robbi. Wallahi! Sesungguhnya di belakang isteri yang happily married, emotionally & mentally stabilized, ada seorang suami yang tak pernah lokek untuk berlebih kurang.
Alhamdulillah ‘ala kulli hal.
Sumber: Intan Dzulkefli


Bintang Youtube Hidap Penyakit ‘Benjamin Button’ Meninggal Dunia

Harian Metro melaporkan, seorang gadis yang dikenali sebagai Adalia Rose, 15, yang menderita ‘Benjamin Button’ telah meninggal dunia pada Rabu lepas.
Bintang Youtube remaja popular daripada Amerika Syarikat itu, menghidap penyakit itu atau bahasa mudahnya adalah sindrom penuaan yang terlalu cepat semenjak beliau dilahirkan.

Baca juga: Gara-Gara Selalu Memancing, Isteri Tekad Mahu Lelong Suami
BINTANG YOUTUBE HIDAP PENYAKIT ‘BENJAMIN BUTTON’

Beliau menjadi terkenal dan telah memberi inspirasi kepada orang ramai selepas tampil berkongsi kisah hidupnya dengan keadaan jarang jumpa dikenali sebagai Progeria.

Ia menjadikan kulit dan rupa parasnya menjadi jauh lebih tua berbanding usia sebenar. Penderitaan beliau sejak lahir itu, turut menyebabkan masalah pada pertumbuhan, suara serta sendi.
Keluarganya menyifatkan kematian remaja itu sebagai ‘menamatkan’ penderitaan gadis itu, kata mereka menerusi perkongsian berita sedih itu di Facebook.
“Pada jam 7 malam, 12 Januari 2022, Adalia Rose Williams, pergi dari dunia ini.
“Kami berterima kasih kepada semua atas kasih sayang dan sokongan kepadanya.
“Terima kasih juga kepada semua doktor dan jururawat yang bertungkus-lumus memastikannya sihat untuk beberapa tahun ini,” kata wakil keluarga kepada remaja itu, menerusi akaun Ryan Natalia Pallante yang dilaporkan Daily Star.
Salah satu kemunculan beliau di YouTube pada 2018, berjaya meraih lebih 170 juta tontonan dalam satu platform video perkongsian video.
Malah, peribadinya yang ceria itu meraih jutaan peminat di Facebook dengan memberikan komen positif, selain memberi inspirasi kepada kanak-kanak di seluruh dunia.
Dilaporkan, hanya 500 individu di dunia mengalami keadaan sama seperti itu dan biasanya jangka hayat mereka singkat, dan dapat hidup 13 tahun sahaja.

Sumber: Harian Metro


Lebih Dua Dekad Berjuang, Ini 10 Fakta Tentang Datuk Seri Anwar Ibrahim Perdana Menteri Ke-10 Malaysia!

Teka-teki siapa yang bakal dilantik menjadi Perdana Menteri Malaysia Ke-10 berakhir apabila Yang di-Pertuan Agong Al-Sultan Abdullah Ri’ayatuddin Al-Mustafa Billah Shah berkenan melantik Pengerusi Pakatan Harapan (PH), Datuk Seri Anwar Ibrahim sebagai Perdana Menteri ke-10.
Baca juga: Apakah Itu Inflasi? Ini Kesannya Kepada Rakyat Malaysia

10 FAKTA TENTANG DATUK SERI ANWAR IBRAHIM PERDANA MENTERI KE-10

Anwar bin Ibrahim lahir pada 10 Ogos 1947 merupakan ahli politik Malaysia yang telah menjadi ketua pembangkang ke-12 dan ke-16, pengerusi Pakatan Harapan (PH) dan presiden Parti Keadilan Rakyat (PKR).

Anwar memulakan kerjayanya dalam politik sebagai salah seorang pengasas organisasi Angkatan Belia Islam Malaysia (ABIM). Berikut merupakan beberapa fakta mengenai beliau:

1. Anwar Ibrahim, 75, berasal dari Bukit Mertajam, Pulau Pinang. Beliau memiliki Sarjana Muda Pengajian Melayu di Universiti Malaya.
2.  Ibu Anwar, Che Yan Abdul Hamid Hussein merupakan ahli pidato Pergerakan Wanita UMNO.
3. Berkahwin dengan Datuk Seri Dr Wan Azizah Wan Ismail, dan dikurniakan enam anak iaitu Nurul Nuha, Nurul Izzah, Nurul Iman, Nurul Ilham, Nurul Hana dan Ehsan Anwar
4. Mula bertugas sebagai Ahli Parlimen Permatang Pauh dari Mac 1982 hingga April 1999 dan sekali lagi dari Ogos 2008 hingga Mac 2005.
Kredit: Reuters
5. Antara jawatan pernah disandang adalah jawatan disandang adalah:
– Pengasas ABIM (1974-1982)
– Presiden Majlis Belia Malaysia (1972 – 1976)
– Menteri Kebudayaan, Belia dan Sukan (1983-1984)
– Menteri Pertanian (1984 – 1986)
– Menteri Pendidikan (1986-1991)
– Menteri Kewangan (1991-1998)
– Timbalan Presiden UMNO (1993-1998)
– Timbalan Perdana Menteri (1993-1998)

6. Pada tahun 1993, beliau pernah dinobatkan sebagai Menteri Kewangan Terbaik Dunia oleh EuroMoney 1993, Menteri Kewangan Terbaik Asia oleh AsiaMoney 1996 dan Tokoh Muslim Berpengaruh Dunia oleh The Royal Islamic Strategic Centre, Jordan 2017-2022.
7. Sebagai Timbalan Perdana Menteri dan Menteri Kewangan, pada Mac 1998, Anwar Ibrahim telah dipilih sebagai Pengerusi Jawatankuasa Pembangunan Bank Dunia dan Tabung Kewangan Antarabangsa dari Mac hingga September 1998.

8. Pada 16 Mei 2018, Anwar bertanding Pilihan Raya Kecil (PRK) Port Dickson dan menang besar dengan majoriti 23,560 undi.
9. PRU15, Anwar bertanding di Tambun dan menang dengan majoriti undi 3,736.
10. Beliau akhirnya digelar Perdana Menteri Malaysia ke-10 pada 24 November 2022. Tahniah!

Sumber: Buletinfm, Astro Awani


5 Perkara Hebat Tentang Fatimah Az-Zahra RA, Puteri Rasulullah SAW

Kelahiran Saidatina Fatimah dan peranannya dalam hidup Rasulullah ini ibarat bunga yang mekar dengan begitu indahnya. Sebagai seorang tokoh yang begitu signifikan dalam sejarah Islam, eloklah jika kita mengetahui beberapa perkara tentang puteri Rasulullah yang terkenal dengan gelaran Az-Zahra ini.
5 Perkara Hebat Tentang Fatimah Az-Zahra, Puteri Rasulullah
1. Kelahiran

Fatimah dilahirkan pada hari Jumaat 20 Jamadilakhir tahun 605 Masihi. Fatimah adalah puteri bongsu Rasulullah SAW hasil perkahwinannya dengan Khadijah, isteri yang amat dicintai Baginda. Tahun tersebut adalah tahun ke-5 Rasulullah SAW diutus menjadi Nabi, bertepatan dengan tiga tahun setelah peristiwa Israk dan Mikraj.
Seperti yang kita tahu, Nabi Muhammad SAW memiliki 7 orang cahaya mata sepanjang hayatnya. Namun, kesemua mereka wafat pada usia muda kecuali Fatimah.

Menurut sumber, ketika Saidatina Fatimah dilahirkan, masyarakat Quraisy sedang memperbaiki dan membangun kembali Kaabah yang mengalami kerosakan.

Foto Kredit: pinterest.com
2. Gelaran ‘Ibu Ayahnya’
Sejak awal usianya, Fatimah hidup dalam penentangan kafir Quraisy terhadap bapanya. Bahkan ketika berusia 6 tahun, ibunya pula wafat. Disebabkan itu, Fatimah sentiasa berusaha menggantikan peranan ibunya sehingga beliau digelar ‘Ummu Abeeha’, yang bermaksud ‘ibu bagi ayahnya’ kerana kasih sayang yang dicurahkan kepada Baginda.
Selain itu, Fatimah juga mendapat gelaran as-Siddiqah (wanita terpercaya); at-Tahirah (wanita suci), al-Mubarakah (yang diberkati Allah) dan yang paling sering disebutkan adalah Fatimah Az-Zahra (yang cemerlang).
3. Sangat Menyerupai Rasulullah
Banyak riwayat yang mengisahkan bahawa Fatimah menyerupai ayahnya dari aspek rupa fizikal mahupun keteguhan akhlaknya. Aishah pernah menyatakan bahawa Fatimah adalah orang yang paling mirip dengan Rasulullah dalam ucapan dan fikirannya.
Sekalipun zaman kanak-kanaknya begitu sukar, namun Allah telah mengurniakan Fatimah dengan sifat lemah-lembut, cerdas dan berani yang luarbiasa. Segala cabaran dan dugaan itu mampu difahami oleh Fatimah pada usia yang muda dan berkat bimbingan Rasulullah, ia juga telah mendewasakan pemikiran Fatimah sehingga menjadi tokoh Islam yang amat dihormati dan disayangi.
4. Perkahwinan Dengan Ali
Pada tahun ke-2 hijrah, iaitu setelah Perang Badar, Saidina Ali bin Abi Talib menikahi puteri kesayangan Baginda ini. Fatimah rela dinikahi oleh Saidina Ali meskipun hidup miskin. Namun, Ali adalah pemuda bertuah kerana dikisahkan Rasulullah pernah menolak pinangan beberapa orang pemuda yang ingin menikahi Fatimah, termasuklah Saidina Abu Bakar.
Selepas bernikah, hidup mereka berdua serba sederhana tetapi cukup bahagia. Daripada Fatimah jugalah lahirnya 2 orang cucu kesayangan Rasulullah iaitu Hassan dan Hussain.
Walaupun hidup susah, Fatimah dan Ali sangat pemurah. Bahkan Fatimah tidak pernah membiarkan pengemis melangkah dari pintu rumahnya tanpa memberikan sesuatu meskipun dirinya sendiri sering kelaparan.
5. Zikir Fatimah
Sebagai ibu rumah tangga yang hidup dalam serba kekurangan, Fatimah juga melalui pelbagai kepayahan dan keletihan dalam melakukan kerja harian dan menguruskan anak-anak. Bayangkanlah, tanpa teknologi pada zaman dahulu, sudah tentu kerja-kerja menggiling gandum dan membuat roti tidak semudah hari ini.
Walaupun berasa amat malu, Fatimah cuba menyuarakan hasratnya kepada ayahandanya untuk memiliki seorang pembantu kerana begitu kepenatan. Sebaliknya, Rasulullah tidak menunaikan permintaan tersebut dan mengajarkan sebuah zikir yang dikenali sebagai Zikir Fatimah.
Rasulullah SAW bersabda: “Takutlah akan Allah, hai Fatimah. Bertaqwalah dan teruslah melakukan tugasmu terhadap Allah dan kerja-kerja rumahtanggamu. Sewaktu hendak tidur, ucapkanlah Subhanallah 33 kali, Alhamdulillah 33 kali, Allahu Akbar 34 kali.
Dengan ini akan engkau dapati lebih berguna dari seorang pembantu.”
Lalu, zikir ini terus menemani hayat Fatimah dan suaminya hingga terus hidup zuhud dan sangat sederhana.
Foto Kredit : rd.nl
Wanita Penghulu Syurga
Ketika saat-saat akhir kehidupan Rasulullah SAW, Baginda membisikkan sesuatu ke telinga Fatimah RA yang membuatkannya menangis, kemudian Nabi SAW membisikkan sesuatu lagi yang membuatkannya tersenyum.
Apa yang membuat Fatimah menangis kerana ayahandanya telah membisikkan kepadanya berita kewafatannya yang semakin dekat. Namun, sewaktu ayahandanya menyatakan bahawa dialah orang pertama yang akan berkumpul dengan baginda di alam baqa’, gembiralah hatinya.
Wanita agung ini wafat 6 bulan setelah kewafatan Nabi SAW, dalam usia 28 tahun dan dimakamkan di Perkuburan Baqi’, Madinah. Semoga kisah hebat tentang beliau ini dapat menjadi suntikan semangat dan inspirasi buat kita. Insha Allah.


Biro Pelancongan Kuala Lumpur Kenalkan 4 Jejak Pelancongan Percuma

Semua bandar-bandar terkenal di dunia punyai tarikan yang menakrif karakter dan identiti bandar tersebut. Walaupun ramai orang kenal akan Menara Berkembar Petronas, KL mempunyai potensi besar terhadap tapak warisan sedia ada dan budaya bagi menyambut sejarah yang kaya, warisan dan budaya bandar tersebut.
Dengan pengenalan terbaru penjenaam bandar KL – Bandar Berbeza dan Berbagai dan sejajar dengan Pelan Induk Pelancongan KL 2015-2025: Inisiasif 1.2- Bangun dan pelbagaikan jejak warisan dan produk, Biro Pelancongan Kuala Lumpur telah memperkenalkan strategi campur tangan bagi menekankan terhadap pelancongan kreatif. Ini termasuk penggunaan zon warisan sedia ada KL dan mencipta permintaan untuk cerita-cerita warisan.

Di bawah inisiatif ini, 4 jejak pelancongan Budaya dan Semulajadi telah direkabentuk oleh Biro Pelancongan Kuala Lumpur. KLTB juga telah mengambil khidmat pemandu pelancong yang hebat untuk menjadi tukang cerita bagi setiap jejak dan ia dipilih berdasarkan kebolehan mereka untuk meyakinkan dan berinteraksi dengan pelancong secara intelektual dan emosional dengan Kuala Lumpur bagi menjadikan lawatan para pelancong lebih peribadi, relevan, bermakna dan memberikan pengalaman yang tidak akan dilupakan.

PENGENALAN 4 JEJAK PELANCONGAN PERCUMA
Biro Pelancongan Kuala Lumpur telah memperkenalkan 4 jejak pelancongan percuma yang bernama:

Jejak Budaya Kuala Lumpur
Jejak Budaya KL Lama & Semulajadi
Jalan-Jalan Budaya Di Kampong Bharu
Jejak Budaya Kuala Lumpur Waktu Malam

Menurut Puan Noraza Yusof, Pengurus Besar Biro Pelancongan Kuala Lumpur, jejak tersebut akan menyumbang kepada pendidikan berkekalan dan setiap jejak akan menceritakan kepelbagaian budaya, warisan dan peninggalan pusaka bersejarah yang tersembunyi di dalam Kuala Lumpur.
Pada tahun 2013, Biro Pelancongan Kuala Lumpur telah memperkenalkan jejak yang pertama – Budaya Dataram Merdeka dan dianugerahkan 5 bintang dan Jalan-Jalan di Kampong Bahru turut menerima 5 bintang; kedua-duanya daripada Trip Advisor, sebuah portal pelancongan yang berpengaruh. Sehingga hari ini, KLTB telah memperkalkan 4 jejak dan 8,000 pelancong telah mengambil bahagian, dengan pecahan sebanyak 70% orang asing dan 30% orang tempatan.


Tambah Je Air Bila Nak Makan, Ini Cara Buat Biskut Beras Bayi Homemade Paling Mudah!

Bila anak sudah mencapai umur 6 bulan, seronok si ibu nak bereksperimen dengan pelbagai jenis makanan. Antara makanan yang menjadi kebiasaan untuk ibu berikan kepada si manja adalah biskut beras. Memang banyak jenis jenama biskut beras yang ada di pasaran tapi lebih elok tentunya kalau si ibu buat sendiri di rumah kan?
Jadi, si ibu ini berkongsikan resepi biskut beras homemade ditambah pulak perasa mangga untuk si bayi. Mudah dimakan dan pastinya anak akan suka dengan biskut ini. Yang penting, air tangan ibu untuk si manja tu!

CARA BUAT BISKUT BERAS HOMEMADE UNTUK BABY
1.Saya sangai beras 1 cawan.. saya campur beras biasa + beras sumo.

2.Dah sangai elok sampai kering and brownish, blendkan.

3.Tapiskan sebab nak serbuk yang lagi halus.

4. Blend mango TANPA AIR ya.

5. Puree mango + unsalted butter.. dalam 114g butter (kalau jenama anchor tu separuh)

6. Dah sebati elok, masukkan serbuk beras yang dah ditapis.

7.Saya letak 5 sudu besar penuh ye tepung jagung.

8. Lepas tu tambah 3 sudu besar unbleach flour.. uli-uli doh agak-agak tak berderai and tak melekat. Kalau masih berderai boleh tambah mango puree/unsalted butter.

9. Saja try guna acuan donut.. haha.. bakar suhu 160, dalam 10 minit, api atas bawah.

10. So nie laa hasil dari ibu yang tak berapa nak kreatif.. ada tebal ada nipis. Ok laa.. first try kan.

11. Boleh tambahkan air jee terus.

* Mudah je nak bagi anak makan selepas ini, hanya letak air sahaja.
Sumber : Myra Shafiee


Biskut Raya Dah Lemau? Ini Cara Nak Bagi Biskut Raya Rangup Balik

Bila tiba Hari Raya, pasti ada pelbagai jenis biskut raya akan terhidang atas meja. Selalu semasa raya kita akan beli atau dapat biskut-biskut raya dalam kuantiti yang banyak. Raya kan sebulan? Tapi kadang-kadang itu, tak sampai sebulan dah lemau dan tak ranggup! Nak buang dan beli baru rasa macam rugi.
Jadi, seorang pengguna TikTok @n_iyliamarz telah berkongsi cara bagaimana nak buat biskut yang dah lemau jadi rangup balik. Nampak macam mustahil tapi anda juga boleh cuba untuk menentukan keberkesanannya.

Baca juga: Doktor Kongsi 5 Cara Melawan ‘Penyakit Malas’, Barulah Hidup Produktif!
CARA NAK BUAT BISKUT LEMAU JADI RANGUP, BARULAH SEDAP
 Biskut raya jika salah cara penyimpanannya, akan menyebabkan biskut menjadi lemau dan tidak sedap. Namun jangan risau kerana ada caranya untuk buat biskut itu akan rangup dan sedap balik! Antara caranya adalah dengan:-

1. Letakkan biskut raya yang lemau tersebut ke dalam dulang oven.

2. Terbalikkan setiap biskut yang lemau tadi.
3. Masukkan ke dalam oven selama 10 hingga ke 15 minit dengan suhu 120 hingga 150 mengikut jenis oven.
Kemudian dah siap! Biskut raya anda akan kembali menjadi rangup dan sedap semula. Tak payah dah nak buang dan rugi. Selamat mencuba!
Video penuh:

 @n_iyliamarz
Jangan lepas raya terus nak buang tau! Membazir amalan x baik 🤗 #businesscheck #fyp #buwatjetiktok #foryoupage #raya2022 #gawai2022
 ♬ Glitch Mode Raya Remix – Abe Moon – Abe Moon

Sumber: TikTok @n_iyliamarz


BLISS GO, Minuman Untuk Kanak-Kanak Yang Penuh Dengan Kebaikan

KUALA LUMPUR, 1 September 2016 – Minuman yogurt kegemaran seisi keluarga Malaysia, Nestlé® BLISS® telah melancarkan Nestlé® BLISS® GO, minuman sedia untuk diminum yang lazat dan berkhasiat untuk kanak-kanak yang membesar.
Antara kerisauan terbesar bagi para ibu adalah pengambilan makanan anak-anak mereka, terutama sekali ketika mereka berada di luar jagaan. Dengan pelbagai jenis makanan yang ada untuk kanak-kanak dimakan ketika ibu bapa mereka tiada di sisi, tidak hairanlah para ibu risau sama ada anak-anak mereka mendapat makanan yang berkhasiat atau tidak. Ini boleh menyebabkan sistem penghadaman yang lemah. Sistem penghadaman adalah tunjang untuk penyerapan nutrien dan kesihatan secara keseluruhan.

Dua Perisa Kegemaran, Diperkaya Dengan Inulin
Nestlé® BLISS® GO boleh didapati dalam dua perisa kegemaran seperti anggur dan strawberi. Nestlé® BLISS® GO diperkaya dengan pelbagai khasiat, seperti Inulin, sejenis prebiotik yang merupakan makanan untuk pertumbuhan bakteria baik di usus kita, dan juga Vitamin C, yang menggalakkan penyerapan zat besi daripada makanan; serta Kalsium, untuk menggalakkan tumbesaran tulang dan gigi yang kuat. Ini merupakan ramuan 3-dalam-1 yang dipek ke dalam Nestlé® BLISS® GO, kebaikan untuk perut kanak-kanak dan banyak lagi.
Seiring dengan nilai utama jenama BLISS® dalam menggalakkan sistem penghadaman yang sihat, inulin merupakan bahan yang terpenting dalam resipi 3-dalam-1 Nestle® BLISS® GO dimana ia membekalkan badan kita dengan nutrien untuk menggalakkan pertumbuhan bakteria baik di usus supaya bakteria ini dapat menjalankan tugas dan membentuk sistem penghadaman yang baik.

Keperluan Nutrien Yang Lazat & Mudah
“Sistem penghadaman yang sihat sepatutnya bermula dari kecil, kerana ia mencegah penyakit seperti obesiti, alergi, kekurangan zat, dan selainnya. Ibu bapa tidak dapat mengawasi setiap pemakanan anak-anak mereka, terutama sekali apabila kanak-kanak di sekolah atau keluar bermain, mereka mempunyai kebebasan untuk makan segala apa sahaja yang mereka mahu, di mana ianya tidak dapat memberikan mereka keperluan nutrien yang mencukupi. Ibu bapa sentiasa mencari cara untuk membantu anak-anak mereka membesar dengan sihat dan kuat. Oleh itu Nestlé® BLISS® GO merupakan penyelesaian yang lazat dan mudah untuk dimasukkan ke dalam rutin seharian anak-anak oleh ibu bapa mereka,” kata Wilfrid Foo, Pengurus Eksekutif Perniagaan, Produk Tenusu Dingin Nestlé Malaysia, ketika pelancaran produk ini di Aeon Big, Mid Valley Megamall.

Dirumuskan dengan kemudahan sebagai tujuan utamanya, Nestlé® BLISS® GO dibungkus sedia untuk diminum dan boleh diminum tanpa disejukkan; sampingan yang sempurna ketika waktu rehat dan juga waktu bersiar-siar.

Dapatkannya Sekarang!
Untuk maklumat lebih lanjut tentang Nestlé® BLISS® GO sila lawati https://www.facebook.com/NestleBliss/ dan http://www.nestle.com.my/brands/chilled_dairy


Benarkah Bola Bowling & Bulu Burung Ini Jatuh Serentak?

Bola Bowling Jatuh Serentak Dengan Bulu Burung
Memang secara logik akal, ia tidak mungkin berlaku kerana kuasa graviti di bumi. Sebaliknya, eksperimen ini menunjukkan bahawa segalanya mungkin berlaku bila kita di kawasan vakum yang tiada graviti.
Pakar fizik Brian Cox melawat NASA Space Power Facility di Ohio untuk membuktikannya. Bayangkan jika kita berada di angkasa lepas yang tiada graviti.

Sila terus pergi ke minit yang ke 2.50 untuk terus melihat eksperimen ini.

Sumber: BBC di YouTube


Boleh Asah Soft Skill, Ini 4 Aktiviti Yang Anda Boleh Cuba Untuk Anak Yang ‘Gila’ Sticker

Perasan atau tidak setiap kali anda berkunjung ke kedai buku, pastinya anak-anak akan tertarik dengan koleksi sticker yang ada di sana? Kalau boleh, setiap hari mahu beli sticker dan dijadikan permainan harian. Tapi, ibu bapa pula yang pening kepala dimana anak-anak akan mula tampal sticker tersebut di serata kawasan dalam rumah termasuk dinding yang bercat mahal!
Tetapi, jangan dimarahi anak-anak yang suka main dengan sticker tersebut kerana ada manfaatnya yang anda tidak tahu. Berikut merupakan antara aktiviti yang anak-anak boleh buat menggunakan sticker.

AKTIVITI ANAK-ANAK MENGGUNAKAN STICKER

Hari tu , ke kedai buku, belikan sedikit bahan nak buat aktiviti dengan anak-anak. Sticker antara favourite item bila buat aktiviti. Banyak boleh dibuat. Ini antara aktiviti yang kami buat minggu ini.

1. Belajar bentuk dengan sticker.

Lukis bentuk dan ajak anak lekatkan sticker pada garisan bentuk itu. Adam suka sangat main yang ni. Boleh fokus lama.
2. Cabut sticker dan letak dalam bentuk yang dilukis

Untuk Yusuf, yang umur 20 bulan, saya ajak dia main letak sticker dalam bulatan. Nak latih kemahiran motor halus, bukan senang bagi kanak-kanak nak cabut sticker dari kertasnya. Perlukan fokus dan kemahiran motor halus yang baik.
3. Cabut sticker yang diletak pada anggota badan

Adam dan Yusuf teruja dapat main ini. Main cabut-cabut sticker dekat badan.
4. Belajar nombor

Buat kepala ulat. Minta anak lekatkan sticker untuk bentukkan badan ulat . Lekatkan sticker mengikut nombor. Kalau pergi kedai, bolehlah borong sticker banyak-banyak.

Selamat beraktiviti dengan anak!
Sumber: Wan Nur Syakira


Boleh Atau Tidak Anak-Anak Bawah Umur 2 Tahun Minum Ubat Batuk?

Gejala batuk dan selesema amat sinonim dalam kalangan kanak-kanak. Simptom seperti sakit tekak, hidung berair dan tersumbat mungkin mengganggu kualiti tidur dan aktiviti seharian kanak-kanak. Situasi ini akan menimbulkan rasa kebimbangan dalam kalangan ibu bapa dan mereka akan cuba mendapatkan rawatan seperti memberikan ubat batuk kepada anak-anak.
Walau bagaimanapun, kebanyakan ibu bapa tidak mengetahui bahawa sesuai atau tidak rawatan seperti pemberian ubat batuk tersebut kepada anak-anak.

Kenapa kita batuk?
Apabila ada ibu bapa datang ke klinik membawa anak berusia 2 tahun ke bawah kerana batuk, pasti mereka akan minta ubat batuk. Di sini lah tugas kami di primary care untuk memberi informasi yang betul dan mengedukasi para ibu dan bapa tentang ubat batuk.

Saya selalu cakap pada ibu bapa. Batuk ini sebagai anugerah tuhan. Ia merupakan satu common reflex action yang membantu mengeluarkan kahak atau benda asing di kerongkong kita. Bayangkan jika Allah tak beri kita batuk? Sudah tentu kahak makin lama makin banyak di tekak dan ini sudah tentu membuat kita makin tak selesa. Begitu juga dengan benda asing atau foreign body. Dengan ada nya batuk, ia membantu mengeluarkan benda asing ini.

Tapi, perlukah kanak kanak di bawah 2 tahun minum ubat batuk?
The Us Food and Drug Administration (fda) merekomendasikan kanak kanak di bawah 2 tahun tidak boleh diberikan ubat batuk terutama ubat yang available over the counter (otc). Malahan, The American Academy of Paediatrics pula tidak merekomendasikan ubat batuk pada kanak kanak di bawah 4 tahun.

Ubat batuk yang mana pula yang tidak boleh?
1: cough expectorant (guafenesin)
2: cough suppressant (dextromethorphan)
3: decongestants(pseudoephedrine, phenylephrine)
4: certain antihistamine (clhorpheniramine)
Kenapa ia berbahaya?
Cuba rujuk dalam gambar di bawah di ruangan side effect ubat batuk. Jadi, apa perlu saya buat jika anak saya batuk?

1: Pastikan anak anak kita stay hydrated. Beri makan yang berkhasiat dan minum secukupnya. Saya selalu pesan, bagi buah buahan kaya vitamin c kepada anak anak seperti buah oren.
2: Saline drops also can help loosen secretions from a cold, and lubricate the nasal and sinus passage. These drops are very helpful in assisting infants clear their nose. Saya juga akan menasihatkan ibu membeli nasal aspirator untuk menyedut hingus anak anak di rumah. Jika hidung mereka penuh dengan hingus / mucus.. mereka pasti menolak untuk menyusu.
3: Cuci tangan sebelum memegang anak anak. Hand sanitizer amat penting dan senang di bawa kemana mana.

4. Pastikan tiada rapid breathing atau nafas laju. Jika ada, (mengikut umur) langsung bawa ke hospital.
5: Menggunakan sapu tangan / menutup mulut jika batuk. Jika perlu, anda pakai mask.
6: Kurangkan membawa anak di tempat awam.
7: Jangan meludah merata rata
8: Bagi anak anak yang ada asthma, prevention is better than cure. Eliminate sebarang pencetus seperti haiwan, carpet, pollen, rokok dan lain lain lagi.
Senang kan?
Sumber : Shakirah Halim


Boleh Atau Tidak Ibu Mengandung Naik Kapal Terbang?

“Selamat ke tak kalau aku ni mengandung tapi nak naik flight?”
Ini merupakan salah satu pertanyaan yang sering berlegar dalam fikiran ibu yang sedang hamil sama ada boleh pergi bercuti dengan menaiki kapal terbang atau tidak. Secara amnya, American College of Obstetricians and Gynecologists tidak menghalang wanita hamil secara sihat dan tidak menghadapi sebarang komplikasi untuk menaiki pesawat. Namun, mereka turut mencadangkan agar ibu yang hamil kandungan mencecah 36 minggu agar tidak menaiki pesawat. Kenapa?

Jom kita baca penerangan dari pakar.
WANITA MENGANDUNG BOLEH NAIK KAPAL TERBANG TAK?

SITUASI DIMANA WANITA HAMIL TIDAK SESUAI NAIK KAPAL TERBANG

Bukan itu sahaja, risiko untuk meninggikan darah beku juga boleh berlaku.

TIPS UNTUK MINIMAKAN RISIKO DARAH BEKU


Boleh Bayar Fidyah Secara Online & Guna Aplikasi – Majlis Agama Islam Negeri Johor

Bulan Ramadan hampir tiba dan sudah pastinya bagi tahun 2020, sambutan bulan Ramadan menjadi agak berbeza kerana penularan wabak coronavirus. Tapi, buat para wanita di luar sana janganlah sampai terlupa mengenai soal gantian puasa pada Ramadan lepas pula.
Namun begitu, bagi anda yang ingin membuat pembayaran fidyah, anda sudah boleh melakukan ia secara online. Baru-baru ini Majlis Agama Islam Negeri Johor (MAINJ) memutuskan pembayaran fidyah boleh dibuat secara dalam talian berikutan pelaksanaan Perintah Kawalan Pergerakan (PKP).

PENGERTIAN FIDYAH

Fidyah merupakan bayaran denda yang dikenakan terhadap individu Islam yang tidak dapat menggantikan puasanya di Bulan Ramadhan pada satu tahun sehingga tiba Bulan Ramadhan tahun berikutnya.

Hukum membayar Fidyah adalah WAJIB sebagaimana firman Allah SWT dalam Surah Al-Baqarah ayat 184 yang bermaksud :

“……Dan wajib atas orang-orang yang tidak terdaya berpuasa (kerana tua dan sebagainya) membayar Fidyah iaitu memberi makan kepada orang miskin”.
Walaupun fidyah telah dibayar, namun bagi mereka yang sengaja meninggalkan puasa atau kepada golongan tertentu, puasa yang ditinggalkan tetap wajib diganti mengikut bilangan hari yang ditinggalkan.
GUNA APLIKASI eFidyah ATAU ONLINE

Penolong Pengarah Baitulmal MAINJ, Nur Asraf Hashim, berkata, umat Islam yang mahu berbuat demikian boleh memuat turun aplikasi eFidyah di Google Playstore. Katanya, mereka juga boleh membuat pembayaran fidyah dengan melayari epayment.maij.gov.my.

“Fidyah adalah bayaran yang dikenakan terhadap individu Islam yang tidak dapat menggantikan puasanya di bulan Ramadan selama setahun hingga tiba Ramadan tahun berikutnya.

Menurutnya, kadar dan jumlah pembayaran boleh rujuk di laman web http://www.maij.gov.my dan aplikasi berkenaan. Pembayaran boleh dibuat bermula hari pertama Ramadan tahun ini.

Sumber: Majlis Agama Islam Johor


Boleh Berjangkit & Menyebabkan Kematian, Ini 5 Perkara Tentang Wabak Wuhan Yang Kita Kena Alert

Sejenis virus misteri iaitu Novel Coronavirus atau virus Wuhan telah menggemparkan dan mencetuskan kebimbangan rakyat Malaysia, malah juga negara-negara Asia.
Terkini, China telah mengesahkan bahawa Novel Coronavirus ini boleh berjangkit dari manusia ke manusia.

Penemuan terbaharu itu menambahkan lagi kerisauan kerajaan China menjelang sambutan Tahun Baru Cina yang bakal menyaksikam jutaan rakyatnya akan bergerak ke setiap wilayah di negara itu.
Pertubuhan Kesihatan Sedunia (WHO) akan mengadakan mesyuarat tergempar pada hari Rabu (22 Januari) bagi membincangkan perkembangan terbaru itu dan langkah mengatasinya.

Berikut adalah beberapa fakta ringkas tentang Wabak Wuhan atau Novel Coronavirus yang perlu kita alert.

Apakah Virus Wuhan? 5 Fakta Ringkas Tentangnya
1. Wabak ‘Misteri’ Dari Wilayah Wuhan
Buat masa ini, tidak banyak yang diketahui tentang virus yang menjangkiti ramai penduduk di wilayah Wuhan di China ini.
Menurut The Straits Times, ada spekulasi yang mengatakan ianya berasal dari sebuah pasar makanan laut di sana, namun ada pesakit yang disahkan dengan virus tersebut berkata mereka tak pernah berkunjung ke pasar tersebut.
Antara simptom yang dialami adalah demam, kesukaran bernafas dan gejala pneumonia.

2. 218 Dijangkiti, 3 Kematian
Semalam, seorang lagi mangsa di Wuhan dilaporkan meninggal dunia akibat virus yang belum dikenali itu, menjadikan 3 kematian setakat ini.
Wabak itu juga telah merebak ke Beijing dan Shenzhen dan angka terkini melaporkan 218 telah dijangkiti virus itu termasuk 14 kakitangan kesihatan yang merawat pesakit.
Foto: CNN
3. Telah Dikesan Di Negara Lain
Apa yang membimbangkan, wabak itu juga telah dikesan di negara Asia lain iaitu Jepun, Korea Selatan dan Thailand dengan masing-masing satu kes.
Kesemuanya pernah melawat wilayah Wuhan.
Foto: BusinessInsider
4. Punyai Ciri Persamaan Dengan Wabak SARS
Wabak itu menimbulkan kebimbangan ramai kerana mempunyai ciri-ciri persamaan dengan wabak SARS yang telah membunuh 650 orang di China dan Hong Kong pada 2002-2003.
Foto: Majlis Keselamatan Negara
5. Langkah Berjaga-jaga Di Malaysia
Di Malaysia, KKM telah meningkatkan kawalan keselamatan dan mengaktifkan semua alat pengukur suhu badan manusia di pintu masuk utama antarabangsa
Saringan kesihatan di klinik dan hospital juga dipertingkatkan terutama melibatkan individu yang baru pulang dari negara China.
Sebagai orang awam, apa yang boleh dilakukan untuk mengurangkan risiko terhadap virus ini termasuklah:

Mencuci tangan menggunakan sabun dan membilas dengan air bersih
Menutup hidung dan mulut ketika bersin atau batuk
Mengelakkan tempat sesak atau berjumpa dengan orang dijangkiti simptom demam / flu
Masak daging dan telur sepenuhnya
Menggunakan penutup muka ketika lawatan ke ladang / haiwan liar

*Sumber: Kementerian Kesihatan Malaysia, The Straits Times


Boleh Cop Nama Atas Baju & Barang Anak, Mak Ayah Wajib Beli Cop Ini!

Bila anak dah mula masuk taska atau tadika, antara perkara penting perlu ibu bapa fikirkan ialah cop nama di setiap barangan anak. Hal ini untuk memudahkan ibu bapa dan juga guru mengenal pasti setiap barangan penting yang dibawa ke sekolah.
Untuk memudahkan perkara ini, ibu bapa boleh cuba cop nama di atas fabrik seperti tuala, baju harian, bekas pensil dan sebagainya. Barulah mudah dan tak perlu risau masalah barang hilang lepas ni. Lebih menarik lagi sebab satu cop sahaja tapi boleh guna untuk semua adik-beradik. Jimat sangat tu!

Baca juga: Cara Hitamkan Semula Seluar Hitam Yang Pudar, Jadi Macam Baru Beli!
BOLEH COP NAMA ATAS BAJU & BARANG ANAK, WAJIB BELI COP INI!

Parents yang hantar anak ke taska, tadika dan asrama wajib ada textile stamp ni. Senang cop nama anak dekat baju so tak ada lah tertukar baju atau hilang.

Bagus stamp ni boleh cop dekat baju anak dan cop atas buku jugak. Satu cop boleh pakai dekat semua adik beradik. Boleh tukar-tukar nama anak untuk cop sebab dia provide banyak huruf.

Kalau ibu bapa tertarik nak beli, boleh beli dekat sini: https://shp.ee/r4bbiid
Selamat mencuba!
Sumber: Facebook Diyanah Rodzi


Boleh Dapat RM10,000 Sebulan Dengan Hanya Jual Batang Buruk, Wanita Ini Nak Bantu Suri Rumah Hingga Berjaya!

Semua orang inginkan kejayaan dalam setiap perkara yang mereka lakukan. Lagi-lagi orang yang bergelar usahawan kan? Di sebalik senyuman dan kejayaan mereka, sebenarnya penuh dengan pelbagai rintangan dan cabaran yang telah diharungi. Namun mereka harus teruskan usaha sehingga mencapai sesuatu hasil yang dikehendaki.
Sama juga seperti seorang usahawan ini, dimana beliau pernah jatuh akibat pandemik Covid-19 tahun lalu. Banyak perkara yang beliau bimbangkan dan kesedihan beliau hanya dikongsi bersama suami.

Bagaimanapun, beliau tidak berputus asa dan mengambil jalan yang betul untuk terus bersama circle, ikuti bimbingan pakar motivasi dan ambil perkongsian yang dibuat untuk bantu perniagaannya sendiri.

Berasal dari keluarga biasa-biasa

Puan Nor Hedayah merupakan usahawan yang hanya berasal dari keluarga biasa-biasa dari kampung, bapanya hanya seorang buruh kasar manakala ibunya seorang suri rumah.
Beliau yang dahulunya seorang penjawat awam dengan gred agak tinggi dan selesa dengan pekerjaannya tak pernah terfikir pun nak menjadi seorang usahawan, tetapi hanya mencari duit sampingan dengan menjual pelbagai produk. Macam-macam produk yang beliau sudah cuba, namun beliau lihat bisnes nya tidak boleh pergi jauh.
Kehidupan berubah sejak fokus kepada kuih batang buruk

Namun, kehidupannya berubah setelah beliau hanya fokus kepada 1 produk sahaja iaitu kuih batang buruk. Beliau dan suaminya juga tekad untuk berhenti kerja demi meneruskan perniagaan ini.
Seperti yang anda semua tahu, kuih batang buruk adalah kuih tradisional mengikut resepi tradisi dan ramuannya hanya menggunakan tepung gandum, kacang hijau premium, gula, garam. Jadi, memang mudah lah kan?
Tapi terkadang mereka terfikir adakah dengan menjual batang buruk ini boleh pergi jauh? Sudahlah kuih begini orang hanya membeli ketika menjelang Hari Raya saja.

Tetapi, siapa sangka dengan usaha yang keras dan ilmu yang ada, kini, beliau berjaya meningkatkan jualan sehingga 6 juta sebulan bersama Hedy’s Batang Buruk sepanjang PKP ini, dan telah menaik taraf status syarikat beliau ke Sdn Bhd serta memiliki sebuah MPV mewah Vellfire!
Anda pun boleh cuba & join jadi usahawan untuk bisnes ini, mana tahu boleh jadi macam mereka ni!

Kalau anda boleh lihat, usahawan-usahawan ini pun boleh berjaya seperti pemilik Hedy’s International Sdn. Bhd tau! Mereka sehinggakan mampu untuk membeli emas dan mempunyai simpanan sendiri. Walaupun dalam tempoh PKP, ia bukan suatu penghalang untuk terus berjaya. Asalkan dengan adanya ilmu dan bimbingan yang betul.
Ha…buat suri rumah diluar sana yang nak join bisnes ini dan nak menjadi usahawan seperti mereka, bolehlah cuba ya. Ini kerana, mereka menyediakan banyak latihan bimbingan, sistem coaching, circle yang bagus dan juga hala tuju yang jelas untuk peniaga baru. Jadi, tidak lah anda terpinga-pinga macam mana nak memulakan bisnes ini kan?
Yang penting, jangan patah semangat dan teruskan usaha. Tak mustahil anda boleh jana pendapatan sehingga RM10,000 sebulan. Bestnya!
Oleh itu, buat sesiapa yang berminat, Hedy’s Batang Buruk adalah pilihan terbaik untuk anda sertai. Mereka juga membuka peluang buat semua golongan yang ingin mencuba. Kalau anda ingin tahu lebih lanjut, boleh layari Facebook mereka.


Boleh Forward & Reverse – Sertai Peraduan Dari Rubine Untuk Peluang Menangi Kipas Raffica.

Apakah benda paling diperlukan apabila berpindah ke rumah baru? Semestinya kipas angin! Tidak kisahlah anda menggunakan kipas angin berdiri, lekat pada dinding atau siling sekalipun, janji ada kipas.
Kipas siling sentiasa menjadi pilihan kerana tidak memakan ruang rumah. Tambahan pula, peredaran udara lebih selesa. Untuk pengetahuan anda, terdapat satu cara untuk dapatkan kipas siling yang terbaik secara percuma saja. Bagaimana caranya? Haa…

Sertai peraduan dari Rubine & berpeluang menang hadiah kipas siling RAFFICA!

Kejutan hebat untuk anda! Rubine sedang mengadakan peraduan menarik untuk anda sertai. Tawaran hadiah juga sangat gempak dan berbaloi untuk anda rebut. Hadiahnya berupa Kipas Siling RAFFICA. Meletop habis!

Kenapa anda kena rebut Kipas Siling RAFFICA yang menjadi hadiah utama peraduan ini? Kipas siling ini sebenarnya sangat berguna. Mari kita tengok fungsi menarik yang ada padanya..
Menggunakan teknologi motor DC yang menjimatkan tenaga

Jika anda mahukan kipas yang menjimatkan tenaga, Kipas Siling RAFFICA memang pilihan tepat. Kipas siling dengan pilihan saiz 45 dan 56 inci ini menggunakan teknologi motor DC yang jimat tenaga. Bil elektrik pun tak menimbun.
Bilah diperbuat daripada bahan ABS yang berkualiti

Nak kipas siling yang berpusing laju? Kipas Siling RAFFICA boleh jadi teman setia anda di rumah. Dilengkapi dengan 5 bilah yang diperbuat daripada bahas ABS yang ringan, kipas siling ini mempunyai kelajuan sehingga tahap 6. Sangat laju!
Reka bentuk bilah yang melengkung, nampak unik

Rekaan Kipas Siling RAFFICA berbentuk melengkung supaya aliran udara tersebar sama rata di kawasan yang luas. Dengan tona pine wood, kipas siling ini sangat cantik dipasang kerana rumah akan nampak lebih berseri.
Dikawal menggunakan Radio Frequency Remote

Kipas siling kalau tak ada remote memang tak sah. Remote Kipas Siling RAFFICA iaitu Radio Frequency Remote boleh digunakan di mana-mana saja. Anda tidak perlu pergi ke bawah kipas untuk tekan button. Boleh tunjuk pada mana-mana tempat. Hebat!
Dilengkapi lampu LED tri-warna yang memukau

Kipas Siling RAFFICA dilengkapi dengan lampu LED tri-warna yang memukau. Daripada cahaya terang ke redup, lampu ini boleh dikawal dengan remote. Sangat berguna pada waktu malam.
Tidur lebih selesa dengan fungsi Sleep Mode

Kipas Siling RAFFICA juga dilengkapi dengan fungsi Sleep Mode. Dengan fungsi ini, kelajuan kipas akan dikekalkan selama satu jam dan auto reset ke tahap kelajuan 2. Tidur lebih lena dan selesa!
Memiliki fungsi forward & reverse yang menarik

Anda tahu tak ada kipas angin yang punyai fungsi forward dan reverse? Haa.. Kipas Siling RAFFICA adalah salah satunya. Kipas siling ini punyai dua fungsi sama ada berputar mengikut arah jam dan melawan arah jam.
Apa fungsi forward dan reverse ini? Fungsi ini sangat berguna apabila anda memasang penghawa dingin di rumah. Jika anda tidak mahu udara sejuk secara terus, gunakan fungsi ini supaya udara sejuk mengelilingi rumah anda. Sangat selesa!

Suri rumah pasti gembira jika memiliki kipas siling ini kerana ia sesuai dipasang di ruang dapur. Anda tidak perlu risaukan asap dan bau masakan kerana ia akan naik ke siling dan tidak menolak ke ruang tamu. Bolehlah masak puas-puas!
Inilah cara mudah untuk dapatkan kipas siling RAFFICA oleh Rubine

Geramnya tengok fungsi menarik yang ada pada Kipas Siling RAFFICA ni. Sangat berguna! Pasti anda tak sabar mahu sertai peraduan oleh Rubine bukan? Kami boleh ajar sebab sangat mudah. Anda hanya perlu ikut langkah demi langkah di bawah ya.
CARA SERTAI PERADUAN OLEH RUBINE

Like Facebook Page Rubine Malaysia.

Like dan share artikel ini. (Pastikan Facebook page diset ke awam)

Komen dan tag 3 rakan anda.

Mudahnya! Kalau beritahu keluarga dan kawan-kawan juga pasti mereka terkejut kerana cara sertai sangat mudah tapi hadiah lumayan habis. Bukan senang nak dapat ya.
Cuba korang tengok video ni. Power beb Kipas Siling RAFFICA ni.

【 最近天气太热影响到你美好的心情？😭】
不用怕闷热咯喂! Rubine DC Fan, 设计时尚又实用！😍只要拿起遥控滴一滴就能开启Turbo Mode可以把你的身上的汗‘秒吹干’🤯💦 Rubine Malaysia OneFM William
Posted by Viralcham.com on Tuesday, March 3, 2020

Jom sertai peraduan dan ikut langkah yang kami beri. Peraduan ni akan berakhir pada 15 April 2020. Hanya seorang pemenang akan dipilih jadi inilah peluangnya. Pemenang akan diumumkan pada 28 April 2020. Manalah tahu anda dapat durian runtuh kali ni? Syoknya!
Untuk info lebih lanjut, anda boleh layari ke laman web https://www.rubine.com.my/. Jangan lupa untuk LIKE dan FOLLOW Facebook Page Rubine Malaysia di bawah.


‘Boleh Jadi Bapa Yang Baik’- Betul Ke Wanita Lebih Suka Lelaki Berjambang?

Betul ke wanita lebih tertarik dengan lelaki yang berjambang? Jawapannya adalah ya! Hal ini kerana menurut kajian saintifik mengatakan jambang di wajah lelaki merupakan antara ‘perhiasan’ yang dianggap bergaya dan seksi.
Bukan hanya sekadar trend, lelaki yang mempunyai jambang akan kelihatan lebih matang dan macho berbanding lelaki yang tidak mempunyai jambang. Bukan itu sahaja, katanya lelaki berjambang juga mempunyai personaliti ‘kebapaan’ yang lebih tinggi. Nak tahu apa lagi kelebihan berjambang ini, jom baca di bawah.

Baca juga: Seminggu Depan Panas & Batuk Tak Kebah, Ayah Sebak Anak ‘Pergi’ Ketika Perjalanan Ke Hospital
BETUL KE WANITA SUKA LELAKI BERJAMBANG?

Satu kajian dilakukan bagi mengkaji sama ada wanita tertarik dengan versi feminin dan maskulin pada seseorang lelaki. Para penyelidik mengubah ciri-ciri lelaki untuk kelihatan lebih maskulin atau lebih feminin dan kemudian melakukan tinjauan terhadap peserta wanita.

Hasilnya, wanita mendapati ciri lelaki di tengah-tengah antara maskulin dan feminin adalah lebih menarik.
Namun, ini mungkin kerana sebilangan peserta menggemari lelaki dengan ciri feminin dan sebahagian pula lebih sukakan lelaki dengan ciri maskulin, menjadikan hasil keputusan tersebut begitu.
Para penyelidik juga mendapati lelaki dengan jambang atau stubble (jambang tipis) menyembunyikan sesetengah ciri maskulin dan feminin pada diri mereka. Ini bermaksud, mereka tidak kisah sama ada mempunyai ciri-ciri yang disukai wanita atau tidak jika ia disembunyikan oleh jambang.
Ini kerana ternyata para wanita lebih tertarik dengan lelaki berjambang tanpa mengira ciri lelaki tersebut. Dan, ini adalah fakta sains! Adakah anda tertanya-tanya, apa sebenarnya kelebihan jambang sehingga membuatkan perempuan tertarik?
1. Lelaki berjambang tampak maskulin, menurut sains

Satu kajian 2016 yang diterbitkan dalam Journal of Evolutionary Biology dilakukan demi mengkaji ciri lelaki yang digemari oleh para wanita.
Penyelidik meninjau lebih daripada 8,000 wanita dan mereka menunjukkan 2 keping gambar daripada 36 koleksi, lantas menanyakan gambar mana yang lebih menarik.
Tanpa disedari peserta, para penyelidik telah memanipulasi kedua-dua foto di Photoshop untuk menjadikannya lebih maskulin berbanding yang lain.
Hasil kajian, mereka menyimpulkan bahawa wanita memandang lelaki dengan bulu di wajah bukan hanya kelihatan maskulin tetapi lebih yakin, rajin, murah hati, dan ikhlas berbanding mereka yang tidak berjambang.
Selain itu, para penyelidik mendapati peserta menilai lelaki berjanggut sebagai lebih menarik berbanding wajah yang dicukur bersih bagi hubungan jangka panjang.
2. Perempuan suka lelaki berjambang? Ya, tapi kepanjangannya memainkan peranan!

Ya benar, perempuan lebih gemarkan lelaki berjambang tetapi persoalannya, panjang mana? Menurut para penyelidik dari University of New South Wales, Australia, mereka meminta 351 wanita dan 177 lelaki heteroseksual untuk menilai lelaki dengan tahap kepanjangan jambang yang berbeza.
Di samping itu, peserta turut menilai setiap wajah sama ada dikategorikan sebagai daya tarikan, maskulin, kesihatan dan keupayaan menjadi seorang bapa yang bagus.
Menariknya, lelaki dengan penampilan heavy 10-day stubble diundi sebagai paling menarik, di mana lelaki dengan light stubble (pertumbuhan 5 hari) mendapat skor paling rendah daripada kedua-dua peserta lelaki dan wanita dalam setiap kategori.
Bersesuaian dengan sejarah evolusi kita, lelaki berjanggut penuh dianggap lebih baik dalam melindungi dan menjaga keturunan mereka.
3. Lelaki dengan jambang tebal boleh menjadi bapa yang lebih baik

Lelaki berjambang boleh menjadi seorang ayah yang lebih baik, atau setidaknya itulah tanggapan yang mereka berikan kepada wanita! Dalam salah satu kajian yang disebutkan di atas, lelaki berjanggut dilihat sebagai pasangan yang lebih baik untuk hubungan jangka panjang.
Ini membolehkan para penyelidik Dixon dan Brookes menyimpulkan bahawa lelaki berjambang juga boleh dianggap sebagai ayah yang lebih baik. Mungkin kedengarannya seperti tidak logik bukan? Tetapi kajian sains mengatakan sebaliknya!
Wanita secara sedar (atau secara tidak sedar) menganggap lelaki berjambang lebih maskulin lantas membuatkan mereka kelihatan sebagai pelindung atau penjaga yang baik.
4. Perempuan lebih sukakan janggut/jambang berbanding misai

Dalam tinjauan terhadap hampir 2,500 wanita yang dilakukan oleh sebuah laman web dating, lebih daripada 60% mendapati bulu di wajah lelaki sebagai menarik.
Daripada 1,500 wanita yang mengundi, ternyata jumlah pilihan jambang/janggut yang diundi mengalahkan misai! Dengan hanya berjumlah sekitar 6.44% perempuan memilih misai, manakala 43.27% pula lebih gemarkan lelaki dengan janggut/jambang.
Konklusi
Walaupun bukan semua perempuan gemarkan lelaki berjambang, kajian ternyata membuktikan golongan ini mempunyai kelebihan dalam kalangan wanita.
Kaum Adam, apa ditunggu-tunggu lagi? Inilah masanya anda untuk ‘membela’ jambang, siapa tahu dapat menambat hati bakal zaujah!
Sumber: Hello Doktor


Boleh Jimat! Ahli Kimia Kongsi Kebaikan Air Fryer, Kurang Pakai Minyak Masak

Baru-baru ini Kementerian Perdagangan Dalam Negeri dan Hal Ehwal Pengguna (KPDNHEP) memutuskan harga kawalan siling ayam, telur ayam dan subsidi minyak masak tulen bagi pek kemasan botol tidak akan diteruskan mulai 1 Julai ini telah mneggusarkan hati rakyat.
Minyak masak sangat penting dalam masakan kerana sering digunakan untuk menggoreng. Namun bagi bantu mengurangkan kerisauan anda dan berjimat apa kata cuba gunakan air fryer di rumah. Sebelum itu, jom baca penerangan daripada ChM Doktor Fatimah Salim iaitu seorang Ahli Kimia berkenaan kebaikan air fryer di bawah.

Baca juga: Rahsia Sambal Sotong Kembang ‘Power’ Berlemak & Petua Masak Sotong
AIR FRYER KURANG PAKAI MINYAK MASAK & BOLEH JIMAT!
Kredit gambar Google – Doktor Fatimah Salim.

Memandangkan harga minyak masak telah meningkat lebih daripada 43%, maka kita sudah patut mengurangkan penggunaan minyak masak dalam menggoreng.

Antara alternatif yang praktikal adalah dengan menggunakan penggoreng elektronik aka air fryer. Sebelum anda berhajat untuk membeli satu, jom baca ulasan yang saya pernah kongsikan dulu.
INOVASI LEBIH SIHAT DICIPTA IAITU AIR FRYER
Ramai yang sukakan makanan yang bergoreng disebabkan teksturnya yang ranggup dan rasanya yang sedap. Umum maklum yang makanan digoreng ini tinggi kandungan lemak yang mana dikaitkan (walaupun tidak konklusif) dengan penyakit terutamanya berkaitan jantung dan keradangan.
Maka, antara inovasi yang telah dicipta bagi memenuhi keperluan yang sama namun lebih sihat (dalam konteks menggoreng bahan masakan yang sama) adalah dengan menggunakan peralatan memasak seperti air fryer.
1. MENGURANGKAN PENGGUNAAN MINYAK MASAK SEHINGGA 70%-80%
Gambar hiasan: Philips
Air fryer merupakan convection oven bersaiz kecil yang direka khas untuk mendapatkan kesan menggoreng tanpa perlu menenggelamkan masakan dalam minyak mengoreng yang banyak.
Bergantung kepada selera masing-masing, masakan hanya perlu direnjis atau diselaput nipis dengan minyak untuk mendapatkan kesan gorengan yang diinginkan. Dan ini dapat mengurangkan penggunaan minyak masak sehingga 70-80%.
2. FUNGSI AIR FRYER
Bagaimana air fryer berfungsi?
Air fryer mempunyai kipas yang berfungsi mengitarkan udara panas pada kelajuan yang tinggi dalam ruang memasak yang disediakan. Udara panas yang boleh mencapai suhu setinggi 250 degree Celcius (bergantung kepada model) akan membenarkan kesan gorengan berlaku pada permukaan makanan dengan cepat dan sekata.
Suhu yang tinggi mencetuskan tindakbalas Maillard pada permukaan masakan lalu memberikan warna, bau, rasa dan tekstur masakan yang ranggup di luar dan lembab di dalam. Tindakbalas Maillard berlaku pada suhu 200 degree Celcius dalam air fryer (140-165 degree Celcius dalam proses menggoreng biasa).
Bergantung kepada kuantiti masakan dan kawalan suhu, air fryer dapat mengurangkan masa memasak sehingga 20% dibandingkan penggunaan ketuhar biasa.
Selain daripada menggoreng, air fryer juga digunakan untuk memanggang, membakar (biskut dan kek) dan juga boleh mendapatkan hasil telur rebus tanpa menggunakan air! (boleh lihat di ruangan komen antara hasilnya).

Terdapat pelbagai jenama, model dan jenis air fryer yang berada di pasaran. Pemilihan adalah bergantung kepada kegunaan, saiz dan kapasiti, penggunaan elektrik, rekabentuk, kualiti, jenama dan semestinya kemampuan masing-masing.
Maka, boleh pilih yang mana bersesuaian dengan tujuan penggunaan anda.
3. KEBAIKAN AIR FRYER
Antara kebaikan air fryer adalah:

Tanpa minyak tambahan/ sangat kurang penggunaan minyak menggoreng.
Masa memasak dapat dipendekkan.
Pelbagai guna (mini oven).
Mudah digunakan (digital vs analog).
Mudah dibersihkan jika dibandingkan oven.
Kurang berbau masakan.
Kurang haba panas jika dibandingkan oven biasa.
Tiada percikan minyak/ terkena minyak panas.
Kanak-kanak juga boleh menggunakannya dengan mudah apabila dilatih dengan betul.

4. MANA SATU KAEDAH MEMASAK LEBIH SIHAT?
Gambar hiasan: Science Meets Food
Adakah memasak dengan air fryer adalah lebih sihat jika dibandingan dengan kaedah memasak yang lain?
Bergantung kepada jenis masakan dan bahan masakan.
Sememangnya memanggang dan membakar adalah lebih sihat hasil masakannya daripada menggoreng. Dan masakan daripada bahan terproses seperti sosej, nugget, daging burger dan sebagainya juga tidak sihat jika dibandingkan dengan bahan segar seperti ayam, ikan, daging dan sebagainya.
Ingat, air fryer ialah peralatan memasak. Bukannya ‘magic pan’ yang boleh mengubah komposisi masakan!
5. KAWAL SUHU MASAK DALAM AIR FRYER UNTUK…
Benarkah memasak dengan air fryer boleh menghasilkan bahan kimia punca kanser?
Bergantung kepada suhu dan bahan masakan. Suhu dalam air fryer yang tinggi mampu menghasilkan bahan kimia punca kanser (kasinogen) seperti acrylamide, polycyclic aromatic hydrocarbons dan heterocyclic amines.
Namun bahan-bahan kimia ini BUKAN dihasilkan dalam air fryer saja. Mereka juga terhasil daripada proses memasak dengan kaedah menggoreng, memanggang dan membakar tradisional juga.
Contoh acrylamide terhasil daripada tindakbalas komponen dalam masakan yang mengandungi gula (boleh jadi gula tambahan atau semulajadi) dan asid amino (asparagine dan glutamine).
Sebenarnya pembentukan bahan kimia punca kanser dalam masakan tidak dapat dielakkan sepenuhnya, namun ianya boleh dikurangkan dengan MENGAWAL suhu memasak dalam air fryer.
6. KAJIAN: SEMAKIN GELAP WARNA MASAKAN…SEMAKIN TINGGI KANDUNGAN KIMIA ACRYLAMIDE
Gambar hiasan: AirFryDaily.
Kajian menunjukkan semakin gelap warna masakan yang dipanggang, dibakar atau digoreng, semakin tinggi kandungan bahan kimia acrylamide. Maka, pastikan masakan sebegini masak cuma cukup-cukup saja (kekuningan) dan elakkan terlebih masak.
Seperti yang selalu dipesan, bersederhanalah dalam apa juga jenis makanan yang kita ambil.
Neutralkan kesan risiko pelbagai jenis penyakit daripada pemakanan sebegini dengan pengambilan sayuran hijau yang kaya dengan fitokimia yang mana bersifat antioksida, antiradang, antikanser dan sebagainya.
Semoga bermanfaat.
ChM Dr Fatimah Salim,
Ahli Kimia yang suka masak.
Nota: Kawan-kawan boleh kongsikan menu dan tetapan air fryer anda di ruangan komen ya. Semoga dengan perkongsian anda membantu yang lain mendapatkan ilham dan beroleh ganjaran pahala yang setimpal.
Sumber: Facebook Fatimah Salim


Boleh Kawal Kolestrol Badan, Ini Manfaat Bunga Telang Yang Rugi Kalau Tak Cuba!

Bunga telang atau nama saintifiknya Clitoria ternatea adalah tanaman yang terkenal kerana bunganya yang berwarna biru cerah dan boleh dimakan. Keunikan bunga telang ini digunakan sebagai pewarna semulajadi dalam masakan atau minuman. Antara makanan popular yang menggunakan bunga telang sudah tentulah nasi kerabu.
Selain digunakan dalam masakan, bunga telang mengandungi manfaat untuk kesihatan diri iaitu boleh mengawal kolestrol dalam badan. Caranya pun mudah sahaja. Jom cuba buat!

Baca juga: Kurangkan Buang Kulit Bawang Merah Sebelum Masak, Banyak Khasiatnya!
BOLEH KAWAL KOLESTROL BADAN, INI MANFAAT BUNGA TELANG

Petua untuk mengurangkan kolesterol dalam badan kita:

– Caranya ambil lima atau tujuh kuntum bunga telang dan curahkan air panas.

– Kemudian, masukkan satu biji atau tiga biji limau kasturi.
*Ini bergantung pada diri kita. Seloknya pakai angka ganjil ye.

Saya dah cuba. Sebelum letak limau warna birunya pekat. Selamat mencuba!
Selain itu, banyak juga khasiat yang lain seperti meredakan stress, mengurangkan risiko penyakit jantung dan juga boleh membantu menurunkan demam. Jadi, bolehlah tanam pokok telang di rumah. Tak rugi dan banyak manfaat untuk kesihatan dalaman diri.
Sumber: Facebook Berkebun Di Rumah


‘Boleh Sawan’- Doktor Jelas Kesan Beri Air Masak Untuk Bayi Umur 6 Bulan Ke Bawah

Seperti yang kita tahu bahawa air masak memang bagus untuk kesihatan. Tetapi, ia hanyalah termaktub kepada orang dewasa dan bukannya untuk bayi. Menurut World Health Organization, bayi yang berumur bawah 6 bulan disarankan menyusu secara ekslusif buat 6 bulan pertama. Menyusu secara ekslusif bermaksud menyusu semata-mata, tanpa diberi makanan atau minuman tambahan, termasuklah air kosong.
Oleh itu, perkongsian doktor ini dapat menjelaskan tentang keraguan yang dialami oleh para ibu khususnya ibu baharu sama ada boleg atau tidak bayi minum air masak.

BOLEH KE BAGI ANAK SAYA AIR MASAK?

Selalu juga ibu muda tanya soalan ni.

“Boleh ke saya bagi anak saya air masak?” – Katanya cuaca panas, nanti anak jadi dahaga.

1) Saya pun terangkan yang kita cuma galakkan susu ibu dan susu formula untuk bayi umur bawah 6 bulan.
2) Air masak atau apa-apa jenis minuman lain dikira tak memberi khasiat pada bayi umur bawah 6 bulan.
3) Bayi bawah 6 bulan yang minum air masak secara kerap, boleh mengalami :
– muka bengkak
– suhu badan yang rendah (bawah 36.5°C)
– letih tak bermaya
– tidak mahu menyusu
– paling serius, hingga boleh menyebabkan sawan.
4) Keadaan ini dinamakan sebagai Water Intoxication.
5) Jika beri air masak :
– Tak mengandungi sebarang kalori untuk mengisi perut bayi.
BERAT BAYI BOLEH MENURUN

Secara purata, berat bayi bertambah 25 gram setiap hari. Kalau asyik bagi air masak yang tiada kalori, boleh jadi berat bayi menurun.
– Buah pinggang bayi tu masih belum matang sepenuhnya dan tak mampu nak proses cecair dan garam yang terlalu banyak dalam badan.
– Bayi kita tu jadi tak berminat nak minum susu sebab perutnya dah penuh.
6) Bila boleh beri air masak pada bayi?
Selepas anak mula diberi makan, barulah boleh beri air masak pada bayi.
7) Jumlah air masak yang boleh diberi:
– Umur 6-12 bulan = ½ – 1 cawan sehari
– Umur 12-24 bulan = 1-4 cawan sehari
– 2 – 5 tahun = 1-5 cawan air masak sehari
Bantu saya #sebarkan info penting ni pada kawan-kawan kita. Biar lagi ramai mak ayah yang tahu dan jadi lebih peka tentang kesihatan anak.
Sumber: Dr. Redza Zainol


Boleh Ke Gabung Puasa 6 & Puasa Ganti? Ini Penjelasan Mufti

Dalam kemeriahan kita meraikan Hari Raya Aidilfitri tahun ini selepas 2 tahun PKP, janganlah umat Islam lupa untuk melaksanakan puasa 6. Bagi umat Islam yang ingin mendulang pahala lebih, melaksanakan ibadah puasa sunah di bulan Syawal boleh menjadi pilihan.
Puasa 6 adalah puasa sunnah yang dapat ditunaikan selama enam hari di bulan Syawal setelah Hari Raya Aidilfitri. Orang yang berpuasa selama enam hari di bulan Syawal setara dengan berpuasa selama setahun penuh.

Baca juga: 14 Pantang Larang Bila Berkunjung Ke Rumah Orang Semasa Raya
BOLEH KE GABUNG PUASA 6 & PUASA GANTI?
Saban tahun, persoalan menggabungkan puasa enam dengan puasa ganti kerap ditanya oleh saudara Islam kita.

Bagi wanita khususnya, ramai yang inginkan kepastian sama ada ganti puasa boleh disekalikan dengan puasa enam.

Menurut Pejabat Mufti Wilayah Persekutuan, hukum menggabungkan antara puasa wajib dengan puasa sunat hukumnya adalah harus.
Meskipun diharuskan, menutut mazhab Syafie, tetapi ganjaran atau pahala puasa diperolehi kurang sempurna. Ini kerana ia lebih afdal dilakukan pada hari berlainan.
Mengikut pendapat yang muktamad, afdhal seseorang itu menjadikan puasa qadha berasingan dengan puasa 6 pada bulan syawal.
Namun begitu, menyatukan puasa qadha dengan puasa enam itu tetap diharuskan dan mendapat ganjaran pahala kedua-duanya mengikut pendapat yang dhaif.
Namun begitu, menyegerakan qadha puasa itu adalah sikap yang terpuji dan dituntut oleh syarak terutama kepada sesiapa yang meninggalkan puasa tanpa uzur yang dibenarkan syarak.
Semoga kita termasuk bersama-sama dengan orang bertaqwa!
Sumber: Pejabat Mufti Wilayah Persekutuan


“Boleh Ke Adik Lelaki Bongsu Nak Kahwin Dengan Anak Perempuan Tiri Kakak?”

Menyentuh isu perkahwinan, sudah pasti ada dalam kalangan kita yang masih tertanya-tanya tentang beberapa perkara. Antaranya adalah tentang status perkahwinan jika berkahwin bersama saudara sendiri sama ada saudara jauh atau dekat. Begitu juga dengan soalan yang dikemukakan kepada Mufti Wilayah Persekutuan ini, sama ada boleh atau tidak adik lelaki bongsu ingin mendirikan rumahtangga bersama anak perempuan tiri kakak. Ini jawapannya.
Baca juga: Tak Sengaja Runtuhkan Kabinet Dapur Mentua, Impian Jadi Menantu Idaman ‘Musnah’

BOLEH KE ADIK LELAKI BONGSU NAK KAHWIN DENGAN ANAK PEREMPUAN TIRI KAKAK?

Soalan :

Assalamualaikum ustaz. Maaf menganggu ustaz. Saya ada soalan tapi soalan saya ini agak rumit sedikit ustaz. Suami saya ada 3 orang adik beradik. Adik yang pertama lelaki. Adik yang kedua perempuan. Adik yang bongsu juga lelaki. Adik perempuan saya berkahwin dengan seorang duda. Duda itu mempunyai tiga orang anak perempuan dan seorang anak lelaki. Adik bongsu suami saya pula minat untuk berkahwin dengan salah seorang anak perempuan tiri adik kedua suami saya. Anak-anak tiri adik perempuan suami saya tu pula panggil adik bongsu suami saya Pak Su. Boleh atau tidak adik lelaki bongsu suami saya berkahwin dengan anak tiri sulung adik perempuan suami saya. Mereka macam suka sama suka. Boleh atau tidak dari segi hukum?. Mohon pencerahan ustaz. Kalau ustaz mahu saya lakarkan saya boleh lakarkan permasalahan saya ini.

Ringkasan jawapan :
Adik lelaki kepada suami puan dibenarkan untuk berkahwin dengan anak tiri kepada adik perempuan suami. Ini kerana, anak tersebut dianggap bukan mahram kepada adik lelaki suami puan. Oleh kerana itu, dari sudut aurat perlu dijaga dan antara implikasi yang lain adalah dibenarkan untuk berkahwin dengannya.
Secara ringkasnya, mahram atau golongan yang diharamkan untuk berkahwin ada tiga keadaan. Antaranya mahram disebabkan perkahwinan. Imam Al-Nawawi menyatakan :
السَّبَبُ الثَّالِثُ: الْمُصَاهَرَةُ، فَيَحْرُمُ بِهَا عَلَى التَّأْبِيدِ أَرْبَعٌ. إِحْدَاهُنَّ: أُمُّ زَوْجَتِك وَأُمُّ زَوْجَتِكَ مِنْهَا كَأُمِّكَ مِنْكَ، وَسَوَاءٌ أُمَّهَاتُ النَّسَبِ وَالرَّضَاعِ. الثَّانِيَةُ: زَوْجَةُ ابْنِكَ وَابْنِ ابْنِكَ وَإِنْ سَفَلَ بِالنَّسَبِ وَالرَّضَاعِ، وَقَوْلُ اللَّهِ تَعَالَى: (وَحَلَائِلُ أَبْنَائِكُمُ الَّذِينَ مِنْ أَصْلَابِكُمْ) [النِّسَاءِ: ٢٣] الْمُرَادُ بِهِ أَنَّهُ لَا تَحْرُمُ زَوْجَةُ مَنْ تَبَنَّاهُ. الثَّالِثَةُ: زَوْجَةُ الْأَبِ وَالْأَجْدَادِ وَإِنْ عَلَوْا مِنْ قِبَلِ الْأَبِ وَالْأُمِّ جَمِيعًا، وَتَحْرُمُ زَوْجَةُ الْأَبِ مِنَ الرَّضَاعِ. الرَّابِعَةُ: بِنْتُ الزَّوْجَةِ، وَبِنْتُ زَوْجَتِكَ مِنْهَا كَبِنْتِكَ مِنْكَ، سَوَاءٌ بِنْتُ النَّسَبِ وَالرَّضَاعِ، وَتَحْرُمُ الثَّلَاثُ الْأُولَيَاتُ بِمُجَرَّدِ الْعَقْدِ، بِشَرْطِ أَنْ يَكُونَ صَحِيحًا. فَأَمَّا النِّكَاحُ الْفَاسِدُ، فَلَا يَتَعَلَّقُ بِهِ حُرْمَةُ الْمُصَاهَرَةِ، لِأَنَّهُ لَا يُفِيدُ حِلَّ الْمَنْكُوحَةِ، وَحُرْمَةُ غَيْرِهَا فَرْعٌ لِحِلِّهَا. وَأَمَّا الرَّابِعَةُ، وَهِيَ بِنْتُ الزَّوْجَةِ، فَلَا تَحْرُمُ إِلَّا بِالدُّخُولِ بِالزَّوْجَةِ
“ Sebab yang ketiga adalah perkahwinan. Yang diharamkan untuk berkahwin dengannya selama-lamanya ada empat golongan. Yang pertama adalah ibu kepada isteri kamu. Ibu isteri kamu adalah seperti ibu kamu sendiri. Sama ada ibu kandung dan susuan. Yang kedua, isteri kepada anak kamu atau isteri kepada cucu kamu dan ke bawah yang sabit dengan nasab dan susuan. Ini berdasarkan firman Allah : Dan (haram juga kamu berkahwin dengan) bekas isteri anak-anak kamu sendiri yang berasal dari benih kamu[4]. Yang dimaksudkan adalah tidak diharamkan isteri kepada anak angkat.
Yang ketiga, isteri kepada ayah atau datuk dan keatas (moyang dan lain-lain) dari sebelah ayah dan ibu. Begitu juga, diharamkan untuk berkahwin dengan isteri kepada ayah susuan. Yang keempat, anak perempuan kepada isteri. Anak perempuan kepada isteri kamu adalah seperti anak kamu sendiri. Sama ada anak tersebut anak kandung (isteri) atau susuan. Tiga golongan yang pertama diharamkan berkahwin dengan sejurus selepas akad dengan syarat akad (nikah) itu adalah sah. Adapun akad yang fasid, iaitu tidak termasuk dalam mahram disebabkan perkahwinan. Ini kerana, akad yang fasid itu tidak menghalalkan wanita yang dinikahi. Pengharamkan untuk berkahwin dengan yang lain adalah cabang dari sahnya akad. Manakala yang keempat, iaitu anak perempuan kepada isteri. Tidak menjadi mahram melainkan setelah ibunya disetubuhi.”[5]
Di samping itu, ada juga wanita yang menjadi mahram disebabkan nasab kekeluargaan. Imam Al-Nawawi menjelaskan :
السَّبَبُ الْأَوَّلُ: الْقَرَابَةُ وَيَحْرُمُ مِنْهَا سَبْعٌ الْأُمَّهَاتُ وَالْبَنَاتُ وَالْأَخَوَاتُ وَالْعَمَّاتُ وَالْخَالَاتُ وَبَنَاتُ الْأَخِ وَبَنَاتُ الْأُخْت
“Sebab yang pertama adalah nasab kekeluargaan. Ada tujuh golongan yang diharamkan berkahwin dengannya. Iaitu ibu, nenek, anak perempuan, saudara perempuan, mak cik sebelah ayah (saudara perempuan ayah),mak cik sebelah ibu (saudara perempuan ibu), anak perempuan kepada saudara lelaki dan perempuan.”[6]
DIBENARKAN KAHWIN, BUKAN MAHRAM

Kesemua golongan ini diharamkan untuk berkahwin dengan mereka selama-lamanya. Bagi mahram disebabkan nasab kekeluargaan, Imam Al-Ramli meletakkan garis panduan dalam menentukan perkara tersebut. Beliau menyatakan :
وَفِي ضَبْطِ ذَلِكَ عِبَارَتَانِ: إحْدَاهُمَا يَحْرُمُ عَلَى الرَّجُلِ أُصُولُهُ وَفُصُولُهُ وَفُصُولُ أَوَّلِ أُصُولِهِ وَأَوَّلُ فَصْلٍ مِنْ كُلِّ أَصْلٍ بَعْدَ الْأَصْلِ الْأَوَّلِ
“Dalam menentukan perkara tersebut adalah dua ibarah. Salah satunya haram kepada seorang lelaki untuk menikahi usulnya (ibu, nenek dan ke atas), anaknya (fusul), anak kepada usulnya (saudara perempuan dan anak perempuan kepada saudara lelaki atau perempuan) dan anak kepada setiap usul selepas usul yang pertama (iaitu mak cik sebelah ayah dan ibu).”[7]
Ada mahram disebabkan penyusuan. Kategori ini sama seperti mahram disebabkan nasab kekeluargaan. Ini bermakna seorang lelaki diharamkan untuk berkahwin dengan anak kandung kepada adik beradik termasuk cucu mereka. Justeru, dibenarkan untuk berkahwin dengan golongan selain daripada yang disebutkan.
Kembali kepada persoalan yang dikemukakan, adik lelaki kepada suami puan dibenarkan untuk berkahwin dengan anak tiri kepada adik perempuan suami. Ini kerana, anak tersebut bukan mahram kepada adik lelaki suami puan. Oleh kerana itu, dari sudut aurat perlu dijaga dan antara implikasi yang lain adalah dibenarkan untuk berkahwin dengannya.
Sumber: Pejabat Mufti Wilayah Persekutuan


Makan Buah Nangka Perut Berangin, Fakta Atau Mitos? Ini Jawapan Pakar

Nak makan buah nangka, tetapi ramai pula yang mengatakan bahawa buah ini akan menyebabkan perut berangin. Risau pula nanti perlu ke klinik pula bila sakit. Tetapi, betul atau tidak fakta yang mengatakan bahawa buah nangka ini akan menyebabkan perut berasa sebu dan berangin satu badan?
Buat penggemar buah nangka yang manis ini, berikut merupakan fakta yang dikongsikan oleh pakar mengenai buah nangka yang anda sepatutnya tahu. Rugi kalau tak boleh makan buah ni!

Baca juga: ‘Tak Semua Demam Kena Makan Antibiotik..’-Doktor Jelas Kenapa Antibiotik Tak Diberi Ketika Rawatan
Fakta atau Mitos? Jangan makan buah nangka, sebab buah nangka berangin?

Jawapannya ialah MITOS. Salah satu buah tempatan kegemaran Pak Mart dan keluarga kami ialah buah nangka. Setiap kali pi kedai mesti kami cari buah nangka. Tetapi, kadang-kadang ada orang yang kita tidak kenal dengan biadabnya datang tegur dan kata jangan makan buah nangka, sebab buah ni berangin, nanti dapat angin.

Biadab laa teguran macam itu, sebab dah buat fitnah kat buah nangka, padahal dia yang ada masalah penghadaman dan dia yang tak boleh hadam buah nangka. Jangan fikir orang lain sama macam anda tau. Nasihat itu anda simpan untuk diri sendiri saja sudah laa.
Kalau perut anda yang ada masalah menghadamkan buah nangka, maka andalah yang dapat angin, bukan saya. Perut dan usus saya tak ada masalah menghadamkan nangka sebab itulah saya tak dapat masalah angin bila saya makan nangka. Kalau anda yang ada masalah makan buah nangka, jangan suruh orang lain pantang makan buah nangka.
DI DALAM NANGKA, TAK ADA ANGIN

Angin tu ialah GAS yang datangnya dari dalam usus orang yang ada masalah penghadaman makanan. Pada hakikatnya, makanan itu tak bersalah dan tiada angin di dalamnya. Masalahnya ialah sistem penghadaman sesetengah orang yang tidak sempurna.
Bila makanan itu dihadamkan sehingga lumat, ia akan diserap dari dinding usus ke dalam darah. Jika makanan itu tidak dihadam, ia akan tinggal di dalam usus untuk dibawa keluar sebagai najis. Makanan yang tak habis hadam akan juga melalui proses penghadaman yang dibantu oleh bakteria yang hidup di dalam usus manusia. Sebagai kesan sampingannya, bakteria itu mengeluarkan GAS. Gas yang banyak boleh menyebabkan anda tidak selesa, perut kembung, sendawa dan terkentut-kentut.
Ada banyak jenis bakteria yang hidup dalam usus manusia. Inilah dinamakan the gut microbiome. Ada bakteria yang membuat lebih banyak gas, ada bakteria yang membantu menukar gas semula ke bahan lain. Jika anda tidak ada keseimbangan bakteria di dalam usus, maka anda ada lebih kecenderungan mendapat gas dari orang lain.

Jika anda juga ada usus yang tidak cergas dan lambat membawa makanan yang tak habis hadam keluar sebagai najis, terutamanya jika anda membiarkan diri mendapat sembelit, maka ini juga memberi lebih masa untuk bakteria dalam usus itu bertindak ke atas makanan yang tak habis hadam itu, dan lebih lagi lah pengeluaran gas, dan banyaklah lagi kentut anda. Apa yang boleh merangsangkan dan mempercepatkan pergerakan usus anda ialah kecergasan diri dan bersenam. Ini boleh mengurangkan masalah sembelit dan gas di dalam usus.
PETUA KURANGKAN GAS

Kesimpulannya, dari ilmu pengetahuan Sains Biologi manusia, inilah petua bagaimana anda semua boleh mengurangkan gas atau angin di dalam usus yang menyebabkan anda senak, kembung, sendawa dan kentut-kentut:
1) Anda elaklah makanan yang memberi anda sendiri masalah penghadaman dan senak perut, TAK PAYAH SURUH ORANG LAIN PANTANG MAKAN jika anda yang ada masalah.
2) Berhenti sedut-sedut atau menghisap sebab anda sendiri memasukkan udara atau gas ke dalam perut anda. Sebagai contoh, berhenti hisap rokok, berhenti hisap vape dan berhenti menyedut minuman menggunakan straw. Minumlah dari cawan.
3) Berhenti minum air bergas.
4) Bantulah diri sendiri menghadamkan makanan. Bila makan, kunyah perlahan-lahan, kunyah banyak-banyak kali sebelum telan. Kalau anda suka telan nangka dan telan pulut tanpa mengunyah sebab anda malas mengunyah, itu masalah yang anda berikan kepada diri sendiri.
Mengunyah ialah proses pertama untuk melumatkan dan membantu penghadaman. Jika anda malas mengunyah dan telan ketul-ketul makanan yang besar, sebagai contoh hangpa pi telan pulut tanpa mengunyah, maka anda membebankan perut dan usus anda yang terpaksa berkerja lebih kuat menghadamkan makanan. Patutlah ada orang sakit perut dan banyak gas bila telan nangka atau telan pulut.

5) Jika anda ada masalah menghadamkan makanan yang mentah, maka anda masaklah makanan itu dulu, sebab makanan yang dimasak lebih senang di hadam. Sebagai contoh kekacang. Ada jenis kekacang yang kita rendam di dalam air satu hari, kemudian bilas untuk membuang gula bermolekul besar yang lebih susah dihadam, kemudian direbus dengan lebih lama. Dengan cara ini mereka yang ada masalah menghadam beberapa jenis kekacang kurang masalah menghadamkannya bila dimasak dengan cara ini.
6) Elakkan sembelit sebab ini membiarkan makanan tak hadam duduk lama-lama dalam usus. Minum cukup air dan makanan berserat seperti buah-buahan dan sayur-sayuran untuk mengelakkan sembelit dan bersenam.
7) Bersenam dengan kerap. Cergaskan diri anda untuk membantu pergerakan usus yang lancar.
8)Kalau sakit gigi dan tak boleh mengunyah dengan betul, jangan takut jumpa doktor gigi. Ramai orang dalam masyarakat kita ni suka buat andaian jika mereka tak boleh makan makanan yang tertentu, maka semua orang lain patut dilarang dari memakan makanan tu dan ikut pantang mereka. Jangan ikut contoh orang yang sebegini. Sebaliknya berikanlah mereka nasihat apakah tabiat dan amalan yang baik supaya mereka boleh membantu diri sendiri mengelakkan masalah mereka sendiri.

Semoga penjelasan ini memberi anda manfaat. Kalau hangpa tengok orang lain seronok makan nangka, janganlaa jadi spoiler, just be happy for them. Nangka ni buah yang berkhasiat, bukan makanan haram kan. Yang hangpa patut pi tegur dan suruh berpantang ialah orang yang merokok. Sekian, terimakasih. Amalkan gaya hidup sihat dan cergas.
Sumber: Dr Imelda Balchin, Pakar Perunding Obstetrics & Gynaecology, Masters in Public Health.


Boleh Ke Makan Jeruk Untuk Kurangkan Loya Ketika Hamil? Ini Penjelasan Doktor

“Asyik nak termuntah je.. teringin nak makan jeruk.. tapi elok ke untuk bayi dalam kandungan..?”
Mabuk hamil seperti loya dan muntah-muntah adalah situasi normal bagi wanita hamil. Oleh itu, mereka akan sering mencari makanan yang masam seperti asam untuk legakan rasa loya dan muntah-muntah. Walaubagaimana pun, doktor ini telah jelaskan adakah selamat untuk ibu dan bayi dalam kandungan sekiranya ibu makan jeruk untuk hilangkan rasa mabuk hamil tersebut.

ADAKAH BAHAYA KEPADA BAYI & RAHIM?

“Assalamua’laikum doctor, saya sedang hamil 14 minggu. Ini kehamilan sulong saya. Masalah saya ialah saya mengalami rasa loya yang keterlaluan. Saya telah berjumpa doctor, malangnya ubat yang diberikan oleh doctor tidak dapat mengurangkan rasa loya saya. Saya dapati dengan memakan makanan ringan yang masam seperti jeruk akan mengurangkan rasa loya saya. Bolehkah saya memakan makanan seperti itu dan adakah ia berbahaya kepada bayi dalam rahim saya? Mohon pencerahan doctor”.

RAMAI AMBIL MAKANAN MASAM UNTUK KURANGKAN LOYA

Waalaikummussalam. Saya bersimpati dengan puan. Semoga ALLAH permudahkan kehamilan puan. Rasa loya yang dialami oleh wanita pada awal kehamilan adalah perkara yang normal. Salah satu puncanya ialah disebabkan perubahan paras hormon estrogen dan progesteron yang berlaku di awal kehamilan. Perubahan hormon akan menyebabkan deria bau dan deria rasa seorang wanita hamil menjadi lebih sensitif. Oleh itu ramai yang mengambil makanan ringan yang berperisa masam bagi mengurangkan rasa loya tersebut.
Saya menasihatkan agar puan elakkan dari mengambil makanan yang masam secara berlebihan. Walaupun ia tidak mengganggu pertumbuhan fizikal bayi dalam rahem, tetapi amalan seperti ini boleh meningkatkan risiko masalah kesihatan kepada ibu kerana dibimbangi wanita ini tidak mengambil makanan yang seimbang.
JANGAN AMBIL JERUK DIPERAM KE DALAM ASID

Saya juga menasihatkan agar jangan mengambil jeruk yang diperamkan ke dalam asid, terutama ketika perut kosong kerana ia boleh menghakis dan melukakan. Saya mencadangkan agar puan mencuba makanan yang diperbuat dari buah-buahan semula jadi yang masam atau memakan buah yang masam. Ia lebih baik berbanding dengan jeruk yang diperam dengan bahan pengawet kerana ia mengandungi banyak kalori dan mengandungi bahan pengawet. Ambil dalam kuantiti yang sederhana dan jangan berlebihan.

Puan boleh mengambil air asam jawa, limau nipis atau lemon untuk menggantikan jeruk. Pengambilan makanan yang masam haruslah dilakukan dalam jumlah yang sedikit tetapi kerap jika ia membantu puan mengurangkan rasa loya. Selain itu puan juga boleh mengambil air halia hangat dan elakkan pengambilan makanan bergoreng dan bersantan bagi mengurangi rasa loya.
Semoga bermanfaat.
Sumber : Dr Zubaidi (Kelab Soal Jawab Ibu & Bakal Ibu Comel)


‘Kalau Boleh Makan Setiap Hari’- Pakar Kongsi Kelebihan Makan Nanas, Boleh Jadi Slim!

Nanas atau nama saintifiknya Ananas comosus dari famili Bromeliacaeae merupakan antara hasil tanaman komersial yang penting dan digunakan oleh hampir seluruh penduduk dunia.
Jika durian dianggap Raja Buah, nanas pula ialah Permaisuri Buah disebabkan rasa dan perisanya yang sangat digemari ramai. Namun, masih ramai dalam kalangan kita yang menanggap bahawa nanas agak kurang sesuai dimakan kerana bersifat ‘tajam’ terutama sekali buat wanita yang sedang hamil. Tetapi, banyak khasiat lain yang ada pada buah nanas yang anda boleh manfaatkan dan boleh turunkan berat badan!

KELEBIHAN MAKAN NANAS BOLEH TURUNKAN BERAT BADAN!

Persediaan untuk makan malam – Nenas. Balik rumah tengok CikPuan isteri sudah beli nenas. Macam tahu tahu sahaja. Nenas adalah superfood. Penting untuk hanpir keseluruhan tubuh. Kalau mampu ambillah setiap hari.

Nenas sarat dengan vitamin C. Vitamin penting untuk hapuskan lendir, kahak dan legakan sinus. Ini berdasarkan kajian di University of Maryland Medical Centre. Vitamin yang cantikkan kulit. Yang menarik tentang nenas ialah ia ada bromelain. Nutrisi yang hilangkan keradangan, kecilkan tumor serta redakan osteoarthritis. Bromelain juga disebut antara bahan turunkan berat badan.

Menurut Experimental Neurology Bromelain boleh menghalang berlakunya alzheimer. Kalau kita mahu elak dari jadi pelupa, berjinak jinaklah dengan nenas. Antara nutrisi lain ialah manganese. Penting untuk otak. Manganese bekalkan tenaga pada sel otak. Bertindak seperti power bank.
Seperkara yang saya suka tentang nenas ialah jumlah besar thiamin di dalamnya. Tugasnya tukarkan karbo, lemak dan protein kepada energi untuk tubuh. Ia juga disebut sebagai vitamin anti stress.
Petang petang balik kerja apa kata ambil sepotong nenas. Lepas makan baharulah pandu pulang. Pasti mood lebih baik. Saya suka ambil terus. Sekali dengan empulurnya. Banyak mineral dan nutrisi di situ. Apa kata cuba hari ini? Boleh boleh?
CARA PILIH NANAS DENGAN BETUL

1.Pilih nanas yang masak iaitu yang berwarna kuning terang. Elakkan juga membeli nanas yang sudah layu kerana terlalu masak. Ia dapat dilihat daripada keadaan kulitnya yang berkedut, merekah, dan daunnya yang layu.
2.Lebih bagus jika anda membeli nanas pada hari anda mahu memakannya. Nanas boleh disimpan di dalam peti sejuk sama ada sebelum atau selepas memotongnya.
3.Tapi, pastikan anda memakannya dalam tempoh 3 sehingga 5 hari.
4.Bungkus nanas dalam plastik sebelum memasukkannya ke dalam peti sejuk. Bagi nanas yang dipotong pula, simpan ia di dalam bekas kedap udara sebelum memasukkannya ke dalam peti sejuk untuk memanjangkan tempoh kesegarannya.
*Selamat makan nanas!
Sumber: Dr. Rizal Abu Bakar